SISÄLLYS. Tämä opas on syntynyt yhteistyössä Vantaan uusyrityskeskuksen kanssa. - PDF\nSISÄLLYS. Tämä opas on syntynyt yhteistyössä Vantaan uusyrityskeskuksen kanssa.\nDownload "SISÄLLYS. Tämä opas on syntynyt yhteistyössä Vantaan uusyrityskeskuksen kanssa."\n2 SISÄLLYS sivu Minustako yrittäjä? 3 Yrittäjäarviotesti 4 Ideasta yritykseksi 5 Yrittämisen muodon valinta 6 uusi yritys 6 toimivan yrityksen osto 6 franchising 6 Yritysmuodot 7 toiminimi 7 avoin yhtiö 7 kommandiittiyhtiö 7 osakeyhtiö 8 osuuskunta 8 Yrityksen verotus 9 Luvanvaraisuus 12 Yrityksen perustaminen ja rekisteröinti 13 toiminimi 13 avoinyhtiö 13 kommandiittiyhtiö 13 osakeyhtiö 14 Viranomaisilmoitukset ja maksut 16 rekisteröinti 16 arvonlisävero 16 ennakkovero 16 työnantajasuoritukset 16 Yrittäjän eläke- ja työttömyysturva 18 Työntekijän palkkaaminen 19 Starttiraha 20 Talouden hallinta ja tietotekniikka 21 Markkinointi 22 Yrityskuva 24 Markkinoillinen liikeidea 25 Alustava liiketoimintasuunnitelma 26 Investointilaskelma 30 Kriittisen pisteen laskeminen 31 Kassabudjetti 32 Tulosennuste 33 Tarkistuslista yritystä suunnittelevalle 34 Ympäristövastuu 35 Tämä opas on syntynyt yhteistyössä Vantaan uusyrityskeskuksen kanssa. Julkaisija: Pro Studia Oy Lisätietoja: Copyright: kopiointi ja käyttö ilman tekijän lupaa kielletty Toimitus: Risto Kuosmanen Ulkoasu: Kari Eklund DM Oy, Paino: As Reusner, 15. vuosikerta 2\n3 MINUSTAKO YRITTÄJÄ? Tämän päivän Suomessa yrittämiseen suhtaudutaan myönteisesti. Puhutaan yleisesti, että Suomeen tulisi saada lisää yrittäjiä, mutta unohdetaan; mitä yrittäminen vaatii ja mitä riskejä siihen liittyy. Tämän oppaan tarkoitus on auttaa aloittavaa yrittäjää alkuun ja toimia apuvälineenä alkavan yrittäjän neuvonnassa. Yhdessä kattavan yritysneuvontaverkoston kanssa on helpompi välttää alkutaipaleen karikot. Suomessa jokaisella on mahdollisuus maksuttomaan yritysneuvontaan. Kannattaa käyttää hyväkseen palvelut, joita tarjoavat Uusyrityskeskukset, ELY-keskukset ja kuntien yrityspalvelut. MITÄ YRITTÄMINEN VAATII? Yrittäjän varsinaista prototyyppiä ei ole olemassa, vaan jokaisella on mahdollisuus menestyä yrittäjänä. Sopiiko yrittäminen kaikille, on taas eri asia. On tiettyjä ominaisuuksia, jotka helpottavat menestymistä yrittäjänä. Ammattitaito, koulutus ja asiakkaiden, toimialan sekä myyntikanavien tuntemus ovat menestymisen peruspilareita. Luonteenpiirteistä päämäärätietoisuus, sisukkuus, laskelmallisuus, peräänantamattomuus ja itsenäisyys sekä luovuus ovat menestyvien yrittäjien tunnusmerkkejä. ASIAKAS ON AINA OIKEASSA Yrittäjä on olemassa asiakasta varten. Asiakkaan tarpeen tunnistaminen ja tyydyttäminen ovat yrittäjän päätehtäviä. Yrittäjä, joka oivaltaa tämän vanhan viisauden paremmin kuin kilpailija menestyy pitkällä tähtäimellä. Itse asiassa yrittäjän täytyy löytää vastaus kolmeen kysymykseen: mitä, kenelle ja miten myyn? Kun nämä kolme asiaa ovat tasapainossa, yritys saavuttaa kilpailuetua. Vastaus näihin kolmeen kysymykseen on yrityksen liikeidea. KILPAILIJAT Kilpailijat ja vallitseva kysyntä määräävät ja vaikuttavat yrittäjän työstään saamaan myyntituloon, eikä yrittäjä yleensä itse voi hinnoitella omaa yrittämispanostaan. Tällöin yritysidean tulisi olla kilpailijoita parempi ja tuottavampi. SUUNNITTELU Yrittäminen vaatii aina rahaa. Suunnittele asiat huolella ja käytä asiantuntijoita apunasi. Yrityspalvelupisteissä on laaja yrityselämän asiantuntijaverkosto käytössäsi. Testaa ideasi heillä. Kenelle myyn? Mitä myyn? Liikeidea Mitä yrittäjältä vaaditaan? Miten myyn? Päämäärätietoisuus Luovuus Sisukkuus Laskelmallisuus Itsenäisyys Koulutus Ammattitaito Toimialan tuntemus Myyntikanavien tuntemus Asiakkaiden tuntemus > > > 3\n4 YRITTÄJÄTESTI Yrittäjän persoonaan liitetään tiettyjä luonteenpiirteitä, joiden testaaminen on työlästä. Ohessa on yksinkertainen testi, jossa on esitetty erilaisia väittämiä. Mieti, miten itse suhtaudut niihin ja vastaa kyllä, ehkä tai ei. Muista olla rehellinen. 1. Innostun hyvistä ideoista, vaikka ne olisivat epävarmoja 2. Kun haluan jotain, asetan itselleni selkeät tavoitteet sen saavuttamiseksi 3. Kun kohtaan ongelmia, löydän kyllä keinot niiden ratkaisemiseksi 4. Kun olen kiinnostunut jostakin asiasta, tarvitsen vähemmän unta 5. Mietin usein, miten asiat voisi tehdä toisin 6. Minulla on taipumus taistella auktoriteetteja vastaan 7. Nautin usein yksinäisistä hetkistä 8. Minulla on uusia erilaisia ideoita 9. Minulla on vahva halu menestyä 10. Minun ei ole vaikea pitää uudenvuoden päätöksiäni 11. Tutkin tuntemattomia aiheita, oppiakseni uutta 12. Nautin järjestyksestä 13. Osaan toimia vaistonvaraisesti 14. Olen itsevarma 15. Olen luonteeltani positiivinen 16. Olen luonteeltani sisukas 17. Olen sopeutumiskykyinen 18. Olen utelias 19. Ystävät pitävät minua jääräpäisenä 20. Ongelmat ovat minulle haasteita 21. Minun on helppo selviytyä tunnepuolen takaiskuista 22. Tutkin tarkkaan tekemäni virheet ja otan opikseni 23. Uskallan ottaa riskejä 24. Yleensä teen asiat omalla tavallani 25. Olen valmis uhrauksiin, jos tulevaisuudessa on mahdollista saada tuloksia kyllä ehkä ei Laske kyllä-, ehkä- ja ei-vastausten määrä. Jokaisesta kyllä-vastauksesta saat 3 pistettä, ehkä -vastauksesta 2 pistettä ja ei-vastauksesta 0 pistettä. Laske pisteet yhteen alla näet tulokset pistettä: Sinussa on yrittäjäainesta. Aloita liiketoimintasuunnitelman teko ja ota yhteys lähimpään yritysneuvojaan (yhteystiedot sivulla 34) pistettä: Sinussa on yrittäjäainesta, mutta tarvitset ehkä kannustusta. Mieti, tarvitsetko lisää koulutusta tai työkokemusta ennen kuin aloitat yrittäjänä tai kannattaisiko palkata työntekijä. Ota yhteys lähimpään yritysneuvojaan pistettä: Mieti tarkkaan, haluatko ryhtyä yrittäjäksi yksin. Kannattaisiko etsiä itsellesi kumppani, jonka kanssa yrittäminen onnistuisi paremmin. Ota yhteys lähimpään yritysneuvojaan. alle 37 pistettä: Todennäköisesti viihdyt paremmin palkkatyössä kuin yrittäjänä. Yrittäminen ei ehkä ole oikea vaihtoehto sinulle. > > > > 4\n5 YRITYSNEUVOJAT AUTTAVAT MENESTYKSEEN! IDEA! Yhteys yritysneuvojaan! Onko minusta yrittäjäksi? Idean muokkaaminen liikeideaksi Markkinoiden tutkiminen Alustava kartoitus rahoituksen saatavuudesta Kannattavuuslaskelmat Päätös yrittäjäksi ryhtymisestä Liiketoimintasuunnitelma Starttiraha (haettava ennen yrityksen perustamista) Yrityksen perustaminen 5 > > >\n6 YRITTÄMISEN MUODON VALINTA Yritystoiminta on mahdollista aloittaa joko perustamalla uusi yritys, ostamalla toimiva yritys tai ryhtymällä franchising yrittäjäksi. UUSI YRITYS Uuden yrityksen perustajalla on useita vaihtoehtoja: toiminimi, avoin yhtiö, kommandiittiyhtiö, osakeyhtiö, osuuskunta. Itse liiketoiminnan kannalta kaikki yritysmuodot ovat hyviä. Tärkeintä on miettiä, mihin yritystoiminnalla pyritään. Jos esimerkiksi yrittämisen tarkoitus on turvata yhdelle henkilölle ja hänen perheelleen riittävä tulotaso, on toiminimi usein paras ratkaisu. Toiminta alkaa nollasta eikä vanhoja rasitteita ole. Uuden yrityksen perustaja istuu tavallaan puhtaaseen pöytään. TOIMIVA YRITYS Suomessa on monta elinkelpoista yritystä, jotka kaipaavat jatkajaa. Tällaisen löytäminen saattaa olla kimmoke yrittäjäksi ryhtymiselle. Vanhan yrityksen ostoon liittyy mahdollisia riskejä, joten on ensiarvoisen tärkeä käyttää asiantuntijoita apuna arvioidessa hankkeen kannattavuutta. Toiminta alkaa, joko miinukselta tai plussalta. Ostaja istuu valmiiksi katettuun pöytään. FRANCHISING Henkilölle, jolla on halu ryhtyä yrittäjäksi ja jolla on siihen henkilökohtaiset edellytykset, mutta toimialan tuntemus puuttuu, saattaa franchising avata oven yrittäjyyteen. Franchising tarkoittaa kahden yrityksen välistä yhteistoimintamallia. Toimintamalli perustuu franchising-antajan kehittämään liikeideaan, joka on käytännössä testattu ja havaittu menestyväksi ja kannattavaksi, ja joka on mallinnettu ns. konseptiksi. Franchising- antaja luovuttaa sopimusajaksi korvausta vastaan konseptin käyttöoikeuden, toisin sanoen siihen liittyvät tietotaidon, tavaramerkit ja yhteistyöedut paikallisille yrittäjille. YRITYSNEUVOJAT AUTTAVAT ALKUUN Ennen lopullista valintaa on syytä keskustella asiantuntijan kanssa siitä, mikä on paras vaihtoehto. Maksuttomia yritysneuvoja saa ELYkeskuksista, uusyrityskeskuksista ja kuntien yritysneuvojilta. ELY-keskukset tukevat ja neuvovat yrityksiä niiden elinkaaren kaikissa vaiheissa. ELY-keskuksia on maassamme 15. Uusyrityskeskus tarjoaa aloittavalle yrittäjälle laajan, ilmaisen asiantuntijaverkoston sekä vankan kokemuksen liikeidean elinkelpoisuuden arviointiin ja yrittäjänä pärjäämiseen. YRITYSMUODON VALINTAAN VAIKUTTAVAT TEKIJÄT perustajien lukumäärä pääoman tarve vastuut ja päätöksenteko toiminnan joustavuus jatkuvuus ja laajentuminen rahoittajien suhtautuminen voitonjako verotus > > > > 6\n7 Toiminimi Avoin yhtiö Kommandiittiyhtiö Yksi henkilö YRITYSMUODOT Vähintään kaksi Väh. yksi vastuunalainen Väh. yksi äänetön TOIMINIMI Yksinkertaisin tapa aloittaa yritystoiminta on toimia yksityisenä elinkeinonharjoittajana. Yksityinen toiminimi ei ole erillinen oikeushenkilö. Päätöksenteko ja vastuu toiminimen asioissa kuuluvat yrittäjälle itselleen. Elinkeinonharjoittaja omistaa henkilökohtaisesti liikkeeseensä tai ammattiinsa kuuluvan omaisuuden. Vero- ja kirjanpitolainsäädäntö edellyttävät kuitenkin, että yksityisliikkeen varat ja velat pidetään erillään yrittäjän yksityisistä varoista ja veloista. Toiminimi soveltuu myös tilanteisiin, jossa aviopuolisot työskentelevät yhdessä toisen puolison yrityksessä. Usein sivutoiminen yrittäminen kannattaa aloittaa toiminimellä. Yritystoiminnan aloittaminen on nopeaa ja yksinkertaista. HENKILÖYHTIÖT Henkilöyhtiöillä tarkoitetaan avointa yhtiötä tai kommandiittiyhtiötä. Henkilöyhtiön osakkaana on yleensä luonnollisia henkilöitä, mutta myös toinen oikeushenkilö, kuten osakeyhtiö voi olla osakkaana. Kukin henkilöyhtiön jäsen sijoittaa yhtiöön panoksena joko rahaa, rahan arvoista omaisuutta tai muun panoksen, esimerkiksi työpanoksen. AVOIN YHTIÖ Avoin yhtiö syntyy, kun kaksi tai useampia henkilöitä sopivat sen perustamisesta kirjoittamalla yhtiösopimuksen. Yhtiömiehet ovat tasavertaisia kaikissa yhtiön toimissa. He toimivat kuin yksityiset elinkeinonharjoittajat, mutta yhteiseen lukuun. KOMMANDIITTIYHTIÖ Kommandiittiyhtiö eroaa avoimesta yhtiöstä siten, että siinä on yhden tai useamman vastuunalaisen yhtiömiehen lisäksi ainakin yksi äänetön yhtiömies. Vastuunalainen yhtiömies on oikeutettu hoitamaan yhtiön asioita samoin kuin yhtiömies avoimessa yhtiössä. Äänettömällä yhtiömiehellä ei ole oikeutta osallistua yhtiötä koskevaan päätöksentekoon eikä myöskään vastuuta yhtiön velvoitteista. Hän sijoittaa yhtiöön vain rahapanoksen ja saa sille vuosittain määrätyn koron, mikäli voittoa syntyy. Yhtiösopimuksessa on määritelty äänettömän yhtiömiehen asema. PÄÄTÖKSET JA VASTUU Henkilöyhtiöissä yhtiön vastuunalaiset tai vastuunalainen yhtiömies edustavat, tekevät päätökset ja myös vastaavat yhtiön sitoumuksista ja veloista yhdessä henkilökohtaisesti. Henkilökohtainen vastuu vaatii yhtiömiehiltä hyvää keskinäistä luottamusta. VOITONJAKO VASTUUN- ALAISILLE YHTIÖMIEHILLE Rahaa yhtiömiehet nostavat normaalisti yksityisottoina, kuten toiminimessäkin. Yhtiömiehille voidaan maksaa myös palkkaa. Palkat ovat yhtiömiehille verotettavaa tuloa ja yhtiölle verotuksessa vähennyskelpoista menoa. Palkasta maksettavan sotumaksun johdosta se yleensä ei kuitenkaan kannata. TOIMINIMI Yrittäjä vastaa koko omaisuudellaan tekemisistään. AVOIN YHTIÖ Yhtiömiehet vastaavat koko omaisuudellaan omista ja toistensa tekemisistä KOMMANDIITTIYHTIÖ Vastuunalainen yhtiömies vastaa koko omaisuudellaan tekemisistään. Äänettömän yhtiömiehen vastuu rajoittuu sijoitettuun panokseen 7 > >\n8 Osakeyhtiö Osuuskunta Vähintään yksi Vähintään kolme OSAKEYHTIÖ Omistajan vastuu rajoittuu sijoittamaansa pääomaan. Hallituksen jäsenillä vastuu on suurempi. YKSITYINEN OSAKEYHTIÖ Osakeyhtiön perustamiseen vaaditaan vähintään yksi henkilö tai yhteisö. Yksityisessä osakeyhtiössä osakepääoma on vähintään euroa. PÄÄTÖSVALTA YHTIÖSSÄ Osakepääoma jaetaan osakkeisiin, jotka tuottavat omistajilleen äänioikeuden yhtiökokouksessa, joka on yhtiön ylin päättävä elin. Äänimäärä riippuu osakkaan omistamien osakkeiden määrästä. Yhtiökokous valitsee hallituksen, joka valitsee yleensä toimitusjohtajan vastaamaan yhtiön juoksevasta käytännön hallinnosta. Käytännössä 51%:n omistuksella päätetään yhtiön toiminnasta. VASTUUKYSYMYKSET Osakkaiden vastuu rajoittuu heidän yhtiön osakkeisiin sijoittamaan rahamäärään. Osakeyhtiön hallituksen jäsenet ja toimitusjohtaja voivat joutua vastaamaan tekemistään laittomista päätöksistä ja laiminlyönneistään. VOITONJAKO Osakas voi nostaa yrityksestä rahaa joko palkkana tai osinkotulona. Osinkoa yhtiö voi jakaa vasta ensimmäisen voitollisen tilinpäätöksen jälkeen. Osinkoa jaetaan osakkeiden omistussuhteessa. OSUUSKUNTA JA SEN PERUSTAMINEN > > > Osuuskunta on yhteisöyritys, jonka tarkoituksena on jäsentensä taloudenpidon ja elinkeinon tukemiseksi harjoittaa taloudellista toimintaa siten, että jäsenomistajat osallistuvat sen toimintaan ja käyttävät hyväkseen osuuskuntansa palveluksia. Osuuskuntaan voi kuulua henkilöjäseniä ja yrityksiä. Osuuskuntalain mukaan vähintään kolme henkilöä voi perustaa osuuskunnan. Jäsenten suorittamat (kaikille samansuuruiset) osuusmaksut muodostavat osuuspääoman. Sen määrä vaihtelee jäsenmäärän ja osuuskunnan säännöissä määritellyn osuusmaksun suuruuden mukaan, joten lakisääteistä vähimmäispääomaa ei ole. Osuuskunta vastaa henkilöjäsenten osalta työnantajavelvoitteista jäsenen työllistyessä. Myös pienyritykset voivat verkostoitua perustamalla osuuskunnan, jolloin osuuskunta hoitaa yrittäjien puolesta esimerkiksi mainonnan, laskutuksen, kirjanpidon ja päivystyksen. Osuuskunnan tilinpäätöksen mukaisen ylijäämän jakamisesta jäsenille tai muusta käytöstä päätetään osuuskunnan kokouksessa. HALLINTO, PÄÄTÖKSET JA VASTUU Ylintä päätösvaltaa käytetään jäsen ja ääni -periaatteella osuuskunnan kokouksessa, joka valitsee sääntöjen mukaisen hallituksen ja tilintarkastajat. Hallitus valitsee puheenjohtajan ja yleensä myös toimitusjohtajan. Jäsenet vastaavat osuuskunnan sitoumuksista vain sijoittamallaan pääomalla, ellei säännöissä ole erikseen muuta mainittu. 8 SOSIAALINEN YRITYS Mikä tahansa yritysmuoto voi hakea sosiaalisen yrityksen statusta. Sosiaalisten yritysten tarkoituksena on luoda työpaikkoja erityisesti vajaakuntoisille ja pitkäaikaistyöttömille. Sosiaalinen yritys ei yrityksenä poikkea muista yrityksistä. Se tuottaa tavaroita ja palveluja markkinoille ja tavoittelee voittoa kuten muutkin yritykset. Sosiaalinen yritys voi toimia millä toimialalla tahansa. Sosiaalinen yritys maksaa kaikille työntekijöilleen työehtosopimuksen mukaisen palkan ja se on aina merkitty kaupparekisteriin. Erona muihin yrityksiin on, että sosiaalisen yrityksen työllistämistä työntekijöistä vähintään 30 prosenttia on vajaakuntoisia tai yhteensä vajaakuntoisia ja pitkäaikaistyöttömiä. Lisäksi yrityksen tulee olla merkitty työministeriön ylläpitämään sosiaalisten yritysten rekisteriin. Vain tähän rekisteriin merkitty yritys saa liiketoiminnassaan ja markkinoinnissaan käyttää sosiaalisen yrityksen nimeä ja tunnusta. Parhaiten tällainen yritystoiminta onnistuu yrityksille, joilla on vankkaa kokemusta ja osaamista yritystoiminasta. Lisäksi yrityksillä tulee olla taitoa ohjata ja opettaa työtekijöitään tehtävissään.\n9 YRITYKSEN VEROTUS ELINKEINOTULON JAKAMINEN PÄÄOMA- JA ANSIOTULOKSI Yrittäjän elinkeinotoiminnastaan saama tulo jaetaan verotuksessa kahteen tulolajiin: pääomatuloon ja ansiotuloon. Pääomatulojen vero on suhteellinen eli veron määrä on pääomatulon määrästä riippumatta 28 %. Ansiotulojen vero sen sijaan on progressiivinen eli veron veroprosentin määrä nousee tulojen kasvaessa. Ansiotuloista maksetaan veroa eri tulotasoilla oheisen taulukon esittämällä tavalla. Taulukossa on käytetty tuloveroprosenttina 22, joka sisältää kunnallisveron, kirkollisveron ja sairausvakuutusmaksun. Laskelmassa ei ole otettu huomioon ansiotulosta tehtäviä vähennyksiä. Seuraavassa tarkastellaan lähemmin eri yritysmuotojen tuloverotusta. Lisää tietoa eri yritysmuotojen verotuksesta on saatavissa vero.fi-sivuilta. YKSITYINEN ELINKEINON- HARJOITTAJA (TOIMINIMI) Toiminimeä ei veroteta erikseen, vaan sen tulos (veronalainen tulos vähennettynä vähennyskelpoisilla menoilla) jaetaan elinkeinonharjoittajan henkilökohtaiseksi pääoma- ja ansiotuloksi elinkeinotoimintaan kuuluvan netto Pääomatulo Vero on suhteellinen 28 % , Elinkeinotoiminnan tulos 24 22, ,5 45 Tulot 1000 Ansiotulo Vero on progressiivinen 33, , > 9\n10 YKSITYINEN ELINKEINONHARJOITTAJA Nettovarallisuus Jaettava yritystulo Pääomatuloa (20 % x ) Ansiotuloa Yksityisen elinkeinonharjoittajan jaettava yritystulo on Elinkeinotoimintaan kuuluvan varallisuuden ollessa on pääomatulon määrä yritystulosta (20 % x ) ja ansiotulon varallisuuden perusteella. Tuloksesta pääomatuloa on 20 %:n vuotuinen tuotto edellisen vuoden nettovarallisuudelle, loppuosan ollessa ansiotuloa. Elinkeinonharjoittaja voi halutessaan valita vaihtoehdon, jossa pääomatulo-osuus on ainoastaan 10 %. Ensimmäisen kerran vuodelta 2010 toimitettavassa verotuksessa elinkeinonharjoittaja voi myös vaatia, että jaettava yritystulo verotetaan kokonaan ansiotulona (pääomatuloosuus 0 %). Vaatimus tehdään veroilmoituksella. Jos puolisot harjoittavat yhdessä elinkeinotoimintaa, pääoma- ja ansiotulo jaetaan heidän kesken. Jos he haluavat pääomatulo-osuudeksi 20 %:n sijasta 10 % tai 0 %, heidän on tehtävä tätä koskeva vaatimus yhteisesti. Pääomatulo jaetaan verotettavaksi puolisoille omistusosuuksien suhteessa. Ansiotulo jaetaan työpanosten suhteessa. Jos elinkeinonharjoittaja ei esitä jakosuhteista muuta selvitystä, osuudet jaetaan puoliksi. HENKILÖYHTIÖ (AVOIN YHTIÖ JA KOMMANDIITTIYHTIÖ) Henkilöyhtiötä ei veroteta erikseen, vaikka ne antavat oman veroilmoituksensa, vaan tulos jaetaan verotettavaksi yhtiömiesten tulona sen mukaan, miten yhtiösopimuksessa on sovittu voitonjaosta. Yhtiömiehen tulo jaetaan pääoma- ja ansiotuloksi yhtiön verovuotta edeltävän verovuoden elinkeinotoiminnan nettovarallisuuden perusteella. Yhtymän verotuksessa laskettu nettovarallisuus jaetaan yhtiömiehille. Pääomatuloa on määrä, joka vastaa 20 prosentin tuottoa yhtiömiehen osuudelle edellisen vuoden nettovarallisuudesta. Loppuosa tulosta on ansiotuloa. Pääomatulo lasketaan vuotuisena tuottona, jolloin tilikauden pituus vaikuttaa pääomatulon määrään. Jos tilikauden pituus on esimerkiksi 18 kk, on 30 % tuloksesta pääomatuloa. Jos yhtymän jaettavaan elinkeinotoiminnan tuloon sisältyy käyttöomaisuuteen kuuluvien kiinteistöjen tai arvopapereiden luovutusvoittoja, on osakkaan osuus luovutusvoitoista nettovarallisuudesta riippumatta aina pääomatuloa. YKSITYINEN OSAKEYHTIÖ Osakeyhtiön tulosta ei jaeta verotettavaksi osakkaan tulona, vaan yhtiö on itsenäinen verovelvollinen. Osakeyhtiö maksaa tuloksestaan veroa 26 %. Yhtiö voi jakaa kertyneitä voittojaan osakkailleen osinkona, joka on osakkaalle veronalaista tuloa. Osakkaan verotuksessa saadut osingot jaetaan pääomatulona ja ansiotulona verotettaviin osinkoihin osingonsaajan omistamien osakkeiden matemaattisen arvon perusteella. Matemaattinen arvo lasketaan yhtiön verovuotta edeltävän tilinpäätöksen perusteella. Matemaattinen arvo lasketaan nettovarallisuuden perusteella siten, että yhtiön tilinpäätöshetken nettovarallisuus jaetaan yhtiön ulkona olevien osakkeiden lukumäärällä. Pääomatulo-osinkoa on 9 %:n vuotuinen tuotto osingonsaajan omistamien osakkeiden matemaattiselle arvolle. Pääomatulo-osingot ovat verovapaita euroon asti (osakaskohtainen raja). Ylimenevästä osasta 70 % on veronalaista pääomatuloa ja 30 % verovapaata tuloa. Jos yhtiö jakaa osinkona enemmän kuin 9 %:n tuoton, 9 %:n ylittävästä osingosta 70 % on veronalaista ansiotuloa ja 30 % verovapaata tuloa. Yhtiö voi myös maksaa osakkailleen palkkaa ja antaa luontoisetuja. kuin 9 %:n tuoton, 9 %:n ylittävästä osingosta 70 % on veronalaista ansiotuloa ja 30 % verovapaata tuloa. Yhtiö voi myös maksaa osakkailleen palkkaa ja antaa luontoisetuja. > 10\n11 HENKILÖYHTIÖ Nettovarallisuus Ay:n tulos Yhtiömies 1:n osuus tulosta 50 %, eli Yhtiömies 2:n osuus tulosta 50 %, eli Pääomatuloa (20 % x ) Ansiotuloa Pääomatuloa (20 % x ) Ansiotuloa Avoimessa yhtiössä on kaksi yhtiömiestä, joiden molempien osuus tulosta ja nettovarallisuudesta on 50 %. Avoimen yhtiön tulos on ja nettovarallisuus e. Yhtiömiehen tulo-osuus on (50 %), josta pääomatuloa on (20 % x e) ja loppuosa on ansiotuloa. OSAKEYHTIÖ Matemaattinen arvo Saatu osinko Pääomatulo-osinko (9 % x ) Ansiotulo-osinko asti verovapaa (70 % x ) veronalaista pääomatuloa (70 % x veronalaista ansiotuloa Osingonsaajan omistamien osakkeiden matemaattinen arvo on ja osinkoa jaetaan Pääomatuloosinkoa on 9 % matemaattisesta arvosta, eli Tästä on verovapaata. Lopuista :sta 70 % eli on veronalaista pääomatuloa. 9 %:n rajan ylittävä osa eli on ansiotulo-osinkoa. Siitä 70 % eli verotetaan ansiotulona. 11 >\n12 TOIMINNAN LUVANVARAISUUS LUVANVARAISET ELINKEINOT Jos elinkeinonharjoittaminen on säädetty luvanvaraiseksi, on lupa hankittava ennen toiminnan aloittamista ja ilmoitettava myönnetystä luvasta kaupparekisteriin. ALUEHALLINTOVIRASTON (AVI) PALVELUJA: Alkoholilainsäädännön valvonta ja lupa-asiat - Kaikki alkoholijuomien anniskeluluvat - mainonnan valvonta - ravintoloiden valvonta - vähittäismyynnin valvonta - tiedotus ja ohjaus - ravintoloiden neljännesvuosiilmoitukset ja valvontamaksut - Sairaankuljetusluvat - Yksityinen sosiaalipalvelu- ja lupa-asiat - Yksityinen terveydenhuolto- ja lupa-asiat ELINKEINO-, LIIKENNE- JA YMPÄRISTÖKESKUKSEN (ELY- KESKUS) MYÖNTÄMIÄ LUPIA: - Tavaraliikenteen luvat - Joukkoliikenteen luvat - Taksi luvat MUITA LUVANVARAISIA ELINKEINOJA: Sähkölaitteet ja niihin liittyvät palvelut muuhun kuin omaan käyttöön: Turvatekniikan keskus TUKES. Matkatoimistoliikkeet: Kuluttajavirasto. Alkoholin valmistus ja maahantuonti: Sosiaali- ja terveysalan lupa- ja valvontavirasto Valvira. Tuontiin liittyvät luvat: Tullilaitos. ILMOITUKSENVARAISET ELINKEINOT Joskus elinkeinotoiminnan aloittamisesta täytyy tehdä ilmoitus viranomaisille, vaikka varsinaista lupaa ei tarvittaisikaan. Elintarvikkeita myyvien liikkeiden tai kauneushoitoloiden tiloissa tulee ennen käyttöönottoa suorittaa tarkastus ja hakea niiden käyttöönottoon kunnan terveysviranomaiselta lupa. Joidenkin elinkeinojen aloittaminen vaatii elinkeinonharjoittajaa rekisteröitymään tai tekemään erillisen ilmoituksen toiminnan aloittamisesta. Tällaisia ovat mm. - kiinteistön- ja vuokrahuoneistonvä littäjät (aluehallintovirasto) - työnvälitys- ja työvoiman vuokraus (Avi Työsuojelu) - Yleisötilaisuuksista ilmoitetaan poliisille. ULKOMAALAISET Suomessa ja Euroopan talousalueella (ETA) on laissa säädetyin ehdoin, ilman erityistä lupaa, oikeus harjoittaa laillista ja hyvän tavan mukaista elinkeinoa henkilöillä, joilla on asuinpaikka sekä yrityksillä ja yhteisöillä, joilla on kotipaikka Euroopan talousalueella. HYGIENIAPASSI Jos henkilö käsittelee työssään pakkaamattomia helposti pilaantuvia elintarvikkeita, tarvitsee hän hygieniapassin! > > hygieniapassi.gene.fi ANNISKELUPASSI Alkoholin anniskeluun tarvitaan vastaavalle hoitajalle ja sijaiselle anniskelupassit! > > anniskelupassi.gene.fi > > > > > > > > 12\n13 YRITYKSEN PERUSTAMINEN JA REKISTERÖINTI YKSITYINEN ELINKEINON- HARJOITTAJA (toiminimi) Perustajia yksi Yksityisenä elinkeinonharjoittajana voi toimia yrittäjä, joka on täysikäinen ja jolla on asuinpaikka Euroopan talousalueella (ETA). Jos aviopuolisot harjoittavat yritystoimintaa yhdessä, perustetaan yritys toisen puolison nimiin. Aloittaminen Perustamiseen kuuluvat ilmoitus kaupparekisteriin ja verottajalle. Nämä ilmoitukset tehdään Y3- lomakkeella Yritys- ja yhteisötietojärjestelmään. Jos mitään lupia ei tarvita, voidaan yritystoiminta aloittaa heti ilmoituksen jättämisen jälkeen. HENKILÖYHTIÖT (AVOIN- JA KOMMANDIITTIYHTIÖ) Perustajat Avoimessa yhtiössä on vähintään kaksi vastuunalaista yhtiömiestä ja kommandiittiyhtiössä vähintään yksi vastuunalainen ja yksi äänetön yhtiömies. Perustajien pitää olla täysikäisiä ja asuinpaikat Euroopan talousalueella (ETA). Yhtiöpanokset Henkilöyhtiöissä vastuunalaisilla yhtiömiehillä on aina oltava yhtiössä yhtiöpanos, joko rahallinen panos ja/tai työpanos. Äänettömän yhtiömiehen panos on aina ilmoitettava rahana, jonka suuruutta ei ole erikseen määrätty. Yhtiön syntyminen ja yhtiösopimuksen laatiminen Avoin yhtiö ja kommandiittiyhtiö syntyvät yhtiömiesten keskinäisellä sopimuksella (yhtiösopimus). Yhtiösopimus tehdään kirjallisena. Yhtiösopimuksen voivat solmia kaikki täysivaltaiset henkilöt, oikeushenkilöt, kuten toiset henkilöyhtiöt tai osakeyhtiöt. Kaikki yhtiömiehet allekirjoittavat yhtiösopimuksen. Yhtiösopimuksen muuttamiseen vaaditaan niin ikään kaikkien yhtiömiesten yksimielisyys. Kaupparekisteri edellyttää seuraavien asioiden määrittelemistä sopimuksessa: - toiminimi - kunta, josta toimintaa johdetaan - yhtiön toimiala - yhtiömiehet kommandiittiyhtiössä eritellään lisäksi, ketkä ovat vastuunalaisia ja ketkä äänettömiä yhtiömiehiä kommandiittiyhtiön äänettömän yhtiömiehen panoksen määrä. Yhtiösopimuksia laaditaan riittävä määrä (yhtiömiehille, kirjanpitäjälle, tilintarkastajalle, pankkiin sekä kaupparekisteriin ja verottajalle) joko alkuperäisinä tai oikeaksi todistettuina kopioina. Perustamisilmoitus kaupparekisteriin ja verottajalle Henkilöyhtiö ilmoitetaan kaupparekisteriin ja verottajalle Yritys- ja yhteisötietojärjestelmän lomakkeella Y2. Henkilöyhtiö tarvitsee myös elinkeinoluvan, mikäli kyseessä on luvanvarainen elinkeino. Toiminimi - Yksi henkilö - Tai puolisot yhdessä - Y3-lomake Kommandiittiyhtiö - Vähintään yksi vastuunalainen ja yksi äänetön yhtiömies - Yhtiösopimus - Y2-lomake Avoin yhtiö - Vähintään kaksi yhtiömiestä - Yhtiösopimus - Y2-lomake Rekisteröinti Rekisteröinti Rekisteröinti 13 >\n14 Osakeyhtiö - Vähintään yksi osakas - Perustamissopimus - Yhtiöjärjestys - Perustamisilmoituslomake Y1 - Liitelomake 1 - Hallituksen kokous - Pankkitilin avaaminen - Osakepääoman maksu - Todistus osakepääoman maksusta Rekisteröinti OSAKEYHTIÖN PERUSTAMINEN Perustajat ja syntyminen Osakeyhtiö syntyy merkinnällä kaupparekisteriin. Osakeyhtiön voi perustaa yksi tai useampi luonnollinen henkilö tai oikeushenkilö. Patentti- ja rekisterihallituksen perustamispaketista (www.ytj.fi) löytyvät kaikki osakeyhtiön perustamisessa ja rekisteriin ilmoittamisessa tarvittavat asiakirjat: Perustamispaketti on suunniteltu yhtiölle, jolle riittää vakiomuotoinen yhtiöjärjestys ja jonka osakkeet maksetaan rahassa ja koko merkintähinta merkitään osakepääomaan. PERUSTAMISSOPIMUSTA LAADITTAESSA MUISTETTAVA: Osakkeet Perustamissopimuksessa on mainittava kunkin osakkaan merkitsemien osakkeiden lukumäärä. Osakkeiden tulee olla täysin maksettuja ilmoitusta tehtäessä. Osakepääoman tulee olla vähintään 2500 euroa. Osakkeiden merkintähinta merkitään kokonaisuudessaan osakepääomaan. Osakkeenomistajat Yhtiöllä voi olla yksi tai useampia osakkeenomistajia. Ulkomaalaisesta osakkeenomistajasta, jolla ei ole suomalaista henkilötunnusta, merkitään tämän tilalle syntymäaika. Tällöin perusilmoitukseen on oheistettava esim. kopio passista. Hallitus ja toimitusjohtaja Jos hallituksen varsinaisia jäseniä on enemmän kuin yksi, on valittava puheenjohtaja. Varajäsen on valittava, jos hallitukseen valitaan vähemmän kuin kolme varsinaista jäsentä. Varatilintarkastaja on valittava, jos varsinainen tilintarkastaja ei ole Keskuskauppakamarin tai kauppakamarin hyväksymä tilintarkastusyhteisö. Tilintarkastaja ei ole pakollinen pienillä yhtiöillä. Ks. sivu 15. Toimitusjohtaja on osakeyhtiölain mukaan vapaaehtoinen toimielin. Tilikausi Tilikaudesta määrätään perustamissopimuksessa. Yhtiön normaali tilikausi on 12 kuukautta. Se ilmaistaan kuukauden päivänä, jolloin tilikausi alkaa ja jolloin se päättyy, esim.: yhtiön tilikausi on Ensimmäinen tilikausi voi olla pidempi tai lyhyempi kuin 12 kuukautta, ei kuitenkaan yli 18 kuukautta. Ensimmäinen tilikausi alkaa perustamissopimuksen allekirjoituksesta Yhtiöjärjestystä laadittaessa muistettava Valitkaa joko yhtiöjärjestysmalli A tai malli B. Malli A sisältää ainoastaan lain mukaan pakolliset kohdat. Malli B:ssä on lisäksi osakeyhtiölain keskeisiä määräyksiä sekä edustamisoikeuksia koskeva lauseke ja lunastuslauseke. Täydentäkää yhtiön toiminimi, kotipaikka ja toimiala. Älkää kirjoittako yhtiöjärjestykseen muuta, älkää myöskään muuttako mallin tekstiä. Kotipaikka Kotipaikkana on oltava Suomen kunta. Toimiala Hyvin laaditusta toimialasta käy selvästi ilmi, millä alalla yhtiö toimii ja mitä yhtiö tekee, esim. ajoneuvojen korjaus, huolto ja kauppa. Toimialan tulee olla totuudellinen, siihen tulee ottaa kaikki ne alat, joilla yhtiö toimii tai aikoo toimia. > > > 14\n15 MUUT ASIAT Yrityksen nimi Varaa aikaa nimisuunnitteluun. Varmista, että nimi on helppo muistaa ja sen käyttäminen on vaivatonta. Toiminimen rekisteröinti antaa yksinoikeuden nimeen koko maassa. Itse voit tutkia nimiä helposti Koska myös tavaramerkki voi olla este rekisteröinnille, kannattaa tarkistaa, ettei samalle tai samankaltaiselle alalle ole rekisteröity tai vireillä samanlaista tavaramerkkiä. Toiminimi voidaan muodostaa monella tavalla. Toiminimi voi olla esim. täysin keksitty sana. Tavallista on yhdistää paikkakunnan nimi ja harjoitettava toiminta. Toiminimenä voi käyttää myös omaa nimeä. Kaupparekisteri suosittaa, että toiminimen kirjoitusasussa noudatetaan suomen kielen oikeinkirjoitussääntöjä. Kirjoitusasusta ja siitä mahdollisesti johtuvista ongelmista vastaa kuitenkin ilmoittaja. Yhtiötunnus Yrityksen nimestä tulee selvitä yhtiömuoto, esimerkiksi avoin yhtiö (myös Lahtinen & Co, Mainostoimisto Lahtinen & Mäkinen), kommandiittiyhtiö, Ky, yksityinen osakeyhtiö, Oy, julkinen osakeyhtiö, Oyj, osuuskunta. Yksityinen elinkeinonharjoittaja liittää nimeen usein sanat toiminimi, tmi, t:mi, mutta se ei ole pakollista. (esim. TTS-Tuotanto). Nimen yksilöivyys ja erottuvuus Nimen täytyy olla riittävän yksilöllinen, siis koostua muista kuin pelkästään yleisistä sanoista, ilmauksista, palvelun kuvauksesta tai paikannimistä. Nimen pitää riittävästi erottua muista rekisterissä olevista nimistä ja tavaramerkeistä. Oma nimi osana yrityksen nimeä varmistaa yksilöllisyyden. Aputoiminimi Aputoiminimi on kätevä silloin kun yrityksen toimiala on laaja ja osaa siitä halutaan harjoittaa omalla nimellään. Myös aputoiminimi tutkitaan ja rekisteröidään erikseen. Aputoiminimessä ei saa olla yhtiömuodon tunnusta. Toimiala Hyvin laaditusta toimialasta käy ilmi, millä alalla yritys toimii ja mitä yritys tekee. Toimialassa tulisi ilmaista kaikki ne alat, joilla yritys toimii tai suunnittelee toimivansa. Toimiala voidaan ilmoittaa myös ns. yleistoimialana, esim. muodossa yleistoimiala tai kaikki laillinen liiketoiminta. PRH suosittelee kuitenkin ilmoittamaan yksilöidymmän toimialan, koska laaja toimiala tai yleistoimiala saattaa vaikeuttaa toiminimen rekisteröintiä. Kirjanpito Yrittäjä on toiminnastaan kirjanpitolain mukaan kirjanpitovelvollinen. Kirjanpidon hoitaminen on usein järkevää antaa tilitoimiston hoidettavaksi. Yrittäjän on kuitenkin seurattava kirjanpitoa säännöllisesti, sillä vastuu kirjanpidosta on yleensä hänellä itsellään. Tilikausi Ammatinharjoittajan tilikausi on kalenterivuosi eli Kun ammatinharjoittaja pitää ns. kahdenkertaista kirjanpitoa on hänellä mahdollisuus valita tilikaudeksi muukin kahdentoista kuukauden mittainen jakso kuin kalenterivuosi. Liikkeenharjoittajilla ja yhtiöillä tilikauden pituus on kaksitoista kuukautta. Ensimmäisen tilikauden pituus voi olla enintään kahdeksantoista kuukautta tai myös vähemmän kuin kaksitoista kuukautta. Ensimmäisen tilikauden päätyttyä tilikausi jatkuu normaalisti kahdentoista kuukauden mittaisena. Tilintarkastajat Pienet yhtiöt eivät tarvitse tilintarkastajaa, jos kahtena peräkkäisenä tilikautena enintään yksi seuraavista edellytyksistä on täyttynyt: taseen loppusumma ylittää euroa, liikevaihto ylittää euroa, palveluksessa on keskimäärin yli kolme henkilöä. Kirjanpidon uskottavuuden kannalta on usein suositeltavaa valita tilintarkastaja. 15 > >\n16 Osuuskunta 350 Osakeyhtiö 350 Minimipääoma 2500 Toiminimi 75 Kommandiittiyhtiö 180 Avoin yhtiö 180 VIRANOMAISILMOITUKSET JA MAKSUT YRITYKSEN REKISTERÖINTI Yritystä rekisteröitäessä toimitetaan ilmoitus Yritys- ja yhteisötietojärjestelmään. Samalla ilmoituksella ilmoittaudutaan sekä kauppaettä verottajan rekistereihin. Yrityksen tiedot välittyvät kaupparekisteriin, arvonlisäverorekisteriin, ennakkoperintärekisteriin ja työnantajarekisteriin samalla lomakkeella: - Y1-lomake: osakeyhtiöt ja osuuskunnat - Y2-lomake: avoimet ja kommandiittiyhtiöt - Y3-lomake: yksityinen elinkeinonharjoittaja KÄSITTELYMAKSUT Osakeyhtiöt ja osuuskunnat 350 Avoimet ja kommandiittiyhtiöt 180 Yksityiset elinkeinonharjoittajat (toiminimi) 75 Aputoiminimen rekisteröinnistä erillismaksu 75. VEROT Arvonlisävero Verovelvollisia ovat kaikki, jotka liiketoiminnan muodossa harjoittavat tavaroiden tai palveluiden myyntiä, vuokrausta yms. Suomessa. Arvonlisäverollista liiketoimintaa harjoittavan on tehtävä ennen toiminnan aloittamista ilmoitus verottajalle Y-lomakkeella. Verotuksen ulkopuolelle on jätetty, mm. kiinteistöjen ja osakehuoneistojen myynti, terveyden-, ja sairaanhoitopalvelut sekä sosiaalihuoltopalvelut. Jos yritys myy ainoastaan verotuksen ulkopuolisia tavaroita tai palveluita, se ei ole arvonlisäverovelvollinen. Jos yrityksen liikevaihto tilikaudessa jää alle euron, sen ei tarvitse ilmoittautua arvonlisäverovelvolliseksi. ARVONLISÄVERON VEROPROSENTIT Veroa suoritetaan pääsääntöisesti 23 %. Alempaa verokantaa sovelletaan mm. elintarvikkeisiin ja ravintolaruokaan 13 %, sekä lääkkeisiin, kirjoihin, eräisiin liikuntapalveluihin, majoitustoimintaan, henkilökuljetuksiin 9 %. Vero lasketaan tavaran tai palvelun verottomasta hinnasta. Yritys laskee maksettavan veron määrän ja suorittaa sen veroviraston tilille. VÄHENNYSOIKEUDET Arvonlisäverovelvollinen saa vähentää liiketoimintaa varten toiselta verovelvolliselta ostamiinsa tavaroihin ja palveluihin sisältyneen veron (huom. laissa säädetyt rajoitukset). Verovelvollisten välisissä myyntitositteissa pitää olla eriteltynä veroton hinta, veron määrä ja verollinen hinta sekä maininta ALV-rek. PALKANMAKSUA KOSKEVAT TIEDOT Yrittäjän, joka maksaa säännöllisesti palkkoja, on ilmoittauduttava työnantajarekisteriin. Ilmoittautuminen tapahtuu Y-lomakkeella. Veroviranomainen lähettää työnantajalle ilmoituksen rekisteriin merkitsemisestä sekä työnantajasuoritusten tilittämiseen ja ilmoittamiseen liittyvät lomakkeet. Jos palkanmaksu on tilapäistä, toimii yrittäjä tilapäisenä työnantajana. (ks. sivu 19) VEROTILI Verotili on kooste veronmaksajan oma-aloitteisista veroista. Verotiliä ylläpitää Verohallinto. Tili on veronmaksajakohtainen. Verotilille Verohallinto merkitsee verot, jotka veronmaksaja on ilmoittanut kausiveroilmoituksella ja maksut, joita maksaessaan veronmaksaja on käyttänyt verotiliviitettä. Tilille merkitään myös Verohallinnon maksuunpanemat ja palauttamat omaaloitteiset verot sekä korot. Verotilille ei merkitä tuloveroja, kiinteistöveroja, perintöveroja, metsänhoitomaksuja eikä varainsiirtoveroja. Verotili-palvelussa voi antaa kausiveroilmoituksen ja selata verotilin tilitapahtumia. Jos yrityksen liikevaihto on enintään euroa kalenterivuodessa, arvonlisäveron, ennakonpidätykset, työnantajan sosiaaliturvamaksun ja lähdeverot voi ilmoittaa ja maksaa 16\n17 Arvonlisävero % 23 % 13 % 9 % 0 % neljännesvuosittain. Jos liikevaihto on enintään euroa, arvonlisäveron voi ilmoittaa ja maksaa kalenterivuosittain ja muut verot neljännesvuosittain. Yritys voi halutessaan valita lyhyemmän ilmoitusja maksujakson kuin mihin liikevaihto oikeuttaisi. TILAPÄINEN TYÖNANTAJA Tilapäinen työnantaja maksaa työnantajasuoritukset verohallinnon toimipisteistä, postitoimipaikoista ja pankeista saatavalla oma-aloitteisten verojen tilisiirtolomakkeella. Sen lisäksi työnantaja antaa verovirastolle vuosi-ilmoituksen palkansaajakohtaisen erittelyn. Näitäkin lomakkeita saa edellä mainituista toimipisteistä ja ne toimitetaan verottajalle palkanmaksua seuraavan vuoden tammikuun loppuun mennessä. (ks.sivu 19) ENNAKKOPERINTÄREKISTERI Omaa työtään (palveluja) myyvien yrittäjien ja yritysten tulee ilmoittautua ennakkoperintärekisteriin, jotta tehdystä työstä maksettavasta korvauksesta ei työn teettäjä olisi ennakonpidätysvelvollinen. Kun henkilö on merkitty rekisteriin, toimeksiantajan ei tarvitse toimittaa ennakonpidätystä maksamistaan työkorvauksista. ENNAKONPERINTÄ- REKISTERISTÄ POISTAMINEN Rekisteriin merkitty voidaan poistaa, jos asiakas laiminlyö olennaisesti veronmaksun, kirjanpitovelvollisuuden tai muut verotukseen liittyvät velvollisuutensa. Tieto rekisteristä poistamisesta voidaan myös julkaista luottolehdissä. ENNAKKOVEROT Y-lomakkeessa yrittäjä ilmoittaa ensimmäisen tilikauden arvioidun liikevaihdon sekä arvioidun verotettavan tulon. Verotoimisto laskee ennakkoveron yleensä yrittäjän esittämään oman arvion perusteella, jonka jälkeen verotoimisto lähettää yrittäjälle ennakkoverolipun. Verovuoden aikana ennakoiden määriä voidaan muuttaa. Ennakoita voidaan korottaa, alentaa tai kokonaan poistaa tilanteen niin vaatiessa. Jos tilikauden tulos osoittaa, että ennakot ovat riittämättömiä, voi yritys täydentää verojaan maksamalla ennakon täydennysmaksun. Mikäli ennakot eivät kata veron tarvetta lopullisessa verotuksessa, määrätään puuttuneille ennakkoveroille viivästyskorko. Ennakoiden lukeminen yrittäjän hyväksi lopullisessa verotuksessa tapahtuu viran puolesta, eikä verovelvollisen tarvitse liittää ennakkoverolippua veroilmoitukseensa. 17 Yrittäjän tärkeät päivät 12. päivä maksa arvonlisävero, ennakonpidätykset ja sotu 20. päivä maksa eläkevakuutus 22. päivä verotiliote 23. päivä maksa ennakkovero > > > >\n18 OSAKEYHTIÖ omistus 30 % tai alle TYEL TOIMINIMI, AVOIN YHTIÖ, KOMMANDIITTIYHTIÖ, osakeyhtiö, jossa omistus yli 30 % YRITTÄJÄN ELÄKE- JA TYÖTTÖMYYSTURVA YEL YEL Yrittäjän on otettava yrittäjätoimintansa ajalle yrittäjien eläkelain (YEL) mukainen vakuutus. YEL-vakuutuksesta karttuu yrittäjän YEL-eläke. Vakuutuksessa vahvistetut työtulot vaikuttavat myös yrittäjän muuhun sosiaaliturvaan. YEL-vakuutusta ei voi korvata vapaaehtoisilla eläkevakuutuksilla. YEL-vakuutus turvaa yrittäjän ja hänen perheensä toimeentuloa myös erilaisissa elämän riskitilanteissa. Vanhuuseläkkeen lisäksi YEL-vakuutukseen kuuluu esimerkiksi työkyvyttömyyseläke. Yrittäjän perheelle YEL-vakuutus antaa perhe-eläketurvan. YEL-VAKUUTUKSEN PIIRIIN KUULUU YRITTÄJÄ, neljä kuukautta täytettyään 18 vuotta 6 896,69 euroa vuonna 2011 johtavassa asemassa työskentelevä osakas vakuutetaan yrittäjänä, jos hän omistaa yksin yli 30 prosenttia tai yhdessä perheenjäsentensä kanssa yli 50 prosenttia yhtiö osak keista tai äänimääristä. Yrittäjätoimintaa ei ole pakko vakuuttaa, jos henkilö saa vanhuuseläkettä. Jos yrittäjä saa jotain muuta eläkettä kuin vanhuuseläkettä, on yrittäjätoiminta edelleen vakuutettava. YEL-TYÖTULO YEL-työtulo on arvio yrittäjän työpanoksen arvosta. Työtulon pitää vastata sellaista palkkaa, joka olisi maksettava, jos yrittäjän työtä tekemään palkattaisiin vastaavan ammattitaidon omaava henkilö. YELtyötulo ei ole yrittäjän verotettava tulo tai yrityksen tuottama voitto. Yrittäjän työtulo vahvistetaan hänen toimintaolosuhteidensa ja Eläketurvakeskuksen työtulo-ohjeiden mukaan. Työtulo voi olla vähimmillään 6 896,69 ja enimmillään YEL-MAKSU YEL-vakuutusmaksu määräytyy yrittäjälle vahvistetun työtulon perusteella. Aloittava yrittäjä saa alennusta vakuutusmaksuistaan 25% yrittäjätoiminnan 48 ensimmäiseltä kuukaudelta. Vuonna 2011 YEL-maksu on alle 53-vuotiailla 21,6 % vahvistetusta työtulosta. Yrittäjän vakuutusmaksua korotetaan 53 vuoden iän täyttämistä seuraavan vuoden alusta. Vuonna 2011 yli 53-vuotiaan yrittäjän YEL-maksu on 22,9 % vahvistetusta työtulosta. Vakuutusta ottaessaan yrittäjä voi valita, maksaako hän YEL-maksunsa vuoden aikana yhdessä, kahdessa, kolmessa, neljässä, kuudessa tai 12 erässä. Maksupäivä on sovitun kuukauden 20. päivä. JOUSTOA VAKUUTUS- MAKSUIHIN Yrittäjä voi joustaa YEL-maksuissaan taloudellisen tilanteensa mukaan. Hyvinä vuosina eläketurvaa voi parantaa maksamalla lisämaksua, ja huonoina vuosina on mahdollista maksaa pienempiä maksuja. Jousto koskee aina yhtä kalenterivuotta kerrallaan. Lisämaksua voi maksaa % perusmaksun määrästä. Maksuja voi pienentää %. YRITTÄJÄN TYÖTTÖMYYSTURVA Yrittäjä voi liittyä yrittäjien työttömyyskassan jäseneksi varmistaakseen työttömäksi joutuessaan ansiosidonnaisen päivärahan. Valittu vakuutustaso ei saa ylittää YEL-työtuloa. 21,6 % Yli 53 v. 22,9 % > > > 18\n19 TYÖNTEKIJÄN PALKKAAMINEN Työntekijän palkkaaminen aiheuttaa yrittäjälle tiettyjä velvollisuuksia. Palkanmaksun lisäksi yrittäjän on järjestettävä työntekijälle työterveyshuolto. Suurimmat velvollisuudet liittyvät kuitenkin itse palkan maksuun, johon keskitytään seuraavassa. Työntekijää palkatessa on suositeltavaa tehdä kirjallinen selkeä työsopimus, jossa määritellään työntekijän ja työnantajan velvoitteet mahdollisimman selkeästi. Suomessa on eri aloilla työehtosopimukset, joita on syytä noudattaa. TyEL-vakuutusmaksu vuonna 2010 Sopimustyönantaja, jolla on ainakin yksi vakinainen työntekijä tai palkkasumma on yli 7518 puolessa vuodessa sekä vuoden 2009 kokonaispalkkasumma on alle TyEL maksu on 22,5 % palkoista. Tilapäisen työnantajan vakuutusmaksu on 22,4 % palkoista. Maksut sisältävät työntekijän eläkemaksuosuuden, jonka työnantaja pidättää palkanmaksun yhteydessä. Työnantaja vastaa koko työeläkemaksun suorittamisesta työeläkeyhtiölle. Työntekijän eläkemaksuosuus on 4,7 % ja yli 53-vuotiaiden työntekijöiden eläkemaksu on 6,0 %. Tilapäisen työnantajan TyEL-ilmoitukset Jos sinulla ei ole työeläkevakuutusta, mutta otat yritykseesi työhön esimerkiksi kesäharjoittelijan olet ns. tilapäinen työnantaja. Tilapäisen työnantajan palkkasumma alittaa 7386 euroa puolessa vuodessa eikä hänellä ole vakituisia työntekijöitä. Tilapäinen työnantaja hoitaa työeläkevakuuttamisen ilmoittamalla työsuhteet ja maksamalla samalla vakuutusmaksun. Jos työllistät säännöllisesti tai maksat palkkoja vähintään 7518 puolen vuoden aikana, sinun tulee tehdä vakuutussopimus. MUUT PAKOLLISET MAKSUT Työnantajan työttömyysvakuutusmaksu on 1,4 % josta 0,8 % on työnantajan ja 0,6 % työntekijän osuutta. Maksua ei peritä alle 17-vuotiaista eikä yli 65-vuotiaista. Ryhmähenkivakuutusmaksu on keskimäärin 0,071 % ja tapaturmavakuutusmaksu vaihtelee työn vaarallisuuden mukaan ja on 0,3-8 % SOSIAALITURVAMAKSU Työnantaja joutuu maksamaan sosiaaliturvamaksun, joka uusilla yrityksillä on 2,12 % palkoista. Maksu maksetaan ennakonpidätysten yhteydessä. ENNAKONPIDÄTYS Työnantaja pidättää työntekijän verokortin osoittaman prosentin mukaisen ennakonpidätyksen palkoista. Ennakonpidätys tilitetään palkanmaksua seuraavan kuukauden 12. päivänä. TyEL Tilapäinen työnantaja 23,0 % TyEL 22,5 % Sotu 2,12 % Työntekijän osuudet 4,7 % Yli 53 v. 6,0 % 19 >\n20 STARTTIRAHAN HAKEMINEN STARTTIRAHA Ota yhteys yritysneuvojaan STARTTIRAHALLA ALKUUN Yrityksen perustajalla on mahdollisuus hakea TE-toimistosta starttirahaa. Starttirahan tarkoituksena on edistää uuden yritystoiminnan syntymistä ja henkilön työllistymistä. Starttirahalla turvataan yrittäjän toimeentulo sinä aikana, jonka yritystoiminnan käynnistämisen ja vakiinnuttamisen arvioidaan kestävän, kuitenkin enintään 18 kuukauden ajan. STARTTIRAHAN MYÖNTÄ- MISEN EDELLYTYKSET 1) hakijalla on yrittäjäkokemusta tai yrittäjätoiminnassa tarvittava koulutus 2) hakijalla arvioidaan olevan muutoin riittävät valmiudet aiottuun yritystoimintaan 3) yrityksellä on edellytyksiä kannattavaan toimintaan 4) hakija ei saa valtionavustusta omiin palkkakustannuksiinsa 5) hakijalle ei makseta työttömyyspäivärahaa tai työmarkkinatukea samalta ajalta 6) yritystoimintaa ei ole aloitettu ennen kuin tuen myöntämisestä on päätetty 7) yritystoiminta ei ilmeisesti käynnistyisi ilman hakijalle myönnettävää tukea 8) tuki ei vääristä samoja tuotteita tai palveluja tarjoavien välistä kilpailua > > STARTTIRAHAN MYÖNTÄMI- NEN MUULLE KUIN TYÖTTÖ- MÄLLE TYÖNHAKIJALLE Starttirahaa voidaan työttömien työnhakijoiden lisäksi myöntää muun muassa palkkatyöstä, opiskelusta ja kotityöstä kokoaikaiseksi yrittäjäksi siirtyville. Starttirahan myöntäminen edellä mainituille henkilöille ei edellytä työnhakijaksi rekisteröitymistä eikä myöskään työnhakusuunnitelman tekemistä. Henkilö rekisteröidään tällöin henkilöasiakkaaksi. Starttirahan myöntämisen edellytyksenä on, että hakija ei saa samalta ajalta 1) palkkaa tai korvausta tekemästään yritystoimintaan liittymättömästä työstä 2) vanhuus-, työkyvyttömyys- tai työttömyyseläkettä, luopumistukea 3) sairausvakuutuslain mukaista äitiys-, erityisäitiys-, isyys- tai vanhempainrahaa, sairauspäivärahaa tai erityishoitorahaa 4) kuntoutusrahaa tai avustusta 5) opintotukilain mukaista opintotukea Starttirahan tarkoituksena ei ole tukea epäitsenäistä yrittäjyyttä, toisin sanoen menettelyä, jossa työntekijä siirtyy tekemään aiemmalle työnantajalleen samaa työtä palkansaajaan rinnastettavana yrittäjänä. Starttirahaa ei myönnetä, jos hakija siirtyy palkkatyöstä tekemään samaa työtä Laadi - liiketoimintasuunnitelma - rahoituslaskelma - kannattavuuslaskelma Tee starttirahakemus Hae verovelkatodistus Toimita paperit TE-toimistoon yrittäjänä ja jos liiketoimintasuunnitelman perusteella tai muutoin on ilmeistä, että hakijan pääasiallinen toimeksiantaja on hänen aiempi työnantajansa. YRITYSTOIMINNAN ALOITTAMINEN Tuen myöntämisen edellytyksenä on, että yritystoimintaa ei ole aloitettu ennen kuin tuen myöntämisestä on päätetty. Jos starttirahaa hakeva henkilö on tehnyt yhtiön tai toiminimen rekisteröinnin lisäksi ainoastaan vähäisiä yritystoiminnan valmisteluun liittyviä toimenpiteitä, kuten esimerkiksi toimitilojen hankinta tai yritystukien hakeminen, yritystoiminnan katsotaan alkavan vasta varsinaisen taloudellisen tai tuotannollisen toiminnan käynnistyessä. Tärkeää on, että yritystä ei ole merkitty arvonlisävero- eikä ennakonperintä- rekisteriin ennen päätöstä. 20


Grillasin viime viikonloppuna mökillä ensimmäistä kertaa tänä vuonna. Kaikki oli niin hyvää, että vaikka olin suunnitellut selviäväni yhdellä grillauksella koko viikonlopun, piti minun kaivaa lauantai-iltana isän pakastinta ja grillata uudelleen sunnuntaina (hirven sisäfilettä, mikä ihana pakastin!). Grillasin myös munakoisoa, sitä kyllä riitti, sillä sitä söi vain isä ja minä, ja mekin aika vähän, sillä oli kaikkea muutakin.\nKäytin munakoisoon yksinkertaisesti valmista grillauskastiketta, Poppamiehen Amazing Korean BBQ-soosia. Tämän kesän suosikkisoosi, tiedän sen jo nyt. Totesin vaan, että kannattaa käyttää maltilla, minä käytin nyt pari ruokalusikallista, mutta ehkä yksikin olisi riittänyt. Sivujen mukaan kyseessä on mieto kastike, mutta tämä on kyllä ihan erilaista "mietoa" kuin muut Poppamiehen miedot kastikkeet.\nGrillatusta munakoisosta sain makupalojen lisäksi aivan loistavan mökkietäpäivän lounassalaatin, ja jäi sitä vielä riittävästi lisukkeeksi maanantain grillailuille (taas kävin isän pakastimella). Visuaalisesti salaatti ei ollut kovin kummoinen, mutta makua riitti senkin edestä.\n1-2 rkl Poppamiehen Korean soosia\nViipaloi munakoiso n. 1½ cm paksuiksi siivuiksi. Itketä munakoiso ripottelemalla suolaa viipaleiden molemmin puolin ja pyyhi nesteet pois n. puolen tunnin päästä tai yli. Itkettäminen ei ehkä maun takia ole tarpeen, mutta halusin nestettä niistä pois mahdollisimman paljon ennen grillaamista. Sivele munakoisoille grillikastiketta. Grillaa todella kuumassa grillissä muutama minuutti puoleltaan. Nauti heti lämpimänä, tai jos haluat tehdä salaattia (kuten minä), anna niiden jäähtyä.\nPilko munakoisot pieniksi paloiksi. Silppua kaali ohuiksi suikaleiksi, pilko myös sipuli ja tomaatit. Sekoita kulhossa kaikki sekaisin, kaada myös munakoisoista valunut maukas neste mukaan ja anna maustua hetki. Nauti sellaisenaan tai ruuan lisukkeena. Ihana varhaiskaali, ihana munakoiso, hieno pelkistetty mutta täyttävä salaatti.\nLähettänyt sauvajyvänen klo 7.47\nTunnisteet: kaali, munakoiso


Inlook Group kaksinkeraisti maalamokapasiteettinsa Pietarissa.\nInlook Groupille uusi maalaamo Pietariin\n(Compiler News - 23.1.2009) Inlook Group on kaksinkertaistanut maalaamokapasiteettinsa Pietarissa avaamalla uuden pulverimaalaamon. Samoihin tiloihin keskitetään myös Inlookin entisen, kaupungissa vuonna 2003 avatun maalaamon toiminta.\nInlook Groupiin kuuluvan tytäryrityksen OOO Inlook Color SP:n uuden pulverimaalaamon kaksi automaattista tuotantolinjaa työllistävät kaikkiaan 25-30 henkeä.\nMaalaamon asiakaskunta koostuu Pietarin alueella toimivista rakennusteollisuusyrityksistä. Maalaamon sijainti lähellä uutta kehätietä on logistisesti entistä parempi myös Moskovan markkinoille meneviä toimituksia ajatellen.\nInlook Groupin perinteisiä päätuotantolinjoja ovat sisäkattojen ja järjestelmäseinien urakointi, niihin liittyvien tuotteiden markkinointi sekä kokonaisvaltainen sisärakentaminen. Konsernin liikevaihto on noin 55 miljoonaa euroa.\nInlookin Teollisuuspalvelut-yksiköllä on maalaamot Pietarin ohella myös Tallinnassa, Vilnassa ja Herttoniemessä Helsingissä. Kaikki maalaamot ovat erikoituneet vaativissa olosuhteissa käytettävien alumiinituotteiden jauhemaalaukseen.


Kuukausittainen laatukoonti - Windows 7 - Suomi24 Keskustelut\nMun seiskaan on tullut viimeksi tuo "suojaukseen liittyvä kuukausittainen laatukoonti x64-pohjaisille Windows 7-järjestelmille" joulukuussa 2017. Kummallista. Mitenkä muilla.\nLaatukoonti on mielestäni niputus niistä päivityksistä, jotka olet kieltänyt vastaanottamasta edellisessä päivityksessä.\nEsim. KB2952xxx tunkee siinä niille, jotka vimmatusti pyrkivät pysymään erossa siitä.\nJos haluaa tehdä W7 järjestelmästään torson ja entistä tietoturvattoman, niin kannattaa asentaa aina ihan kaikki päivitykset mitä MS tarjoaa. Windows Update vain automaatille, niin päivitykset hoituu kivasti ilman aivoja.\nMites ne päivitykset nyt sitten ihan pahasta voivat olla....? Ei logiikkaa.\nPerusteita löytyy riittävästi, eikä niitä tarvi edes kaivaa...\nKyllä noita kuukausittaisia päivityksiä on tullut jatkuvasti ja tuli tänäänkin kun W7 :n "kuukausikäynnistyksen" tein.\nNyt lokakuun 2018 tärkeänä päivityksenä W7Pro joka on vain kotikäytössä olevalle koneelleni tarjotaan KB3177467 joka on jo asennettu koneelle lokakuussa 2016. Tämä uusi tyrkytys taitaa kuulua niihin pakkopäivityksiin joka hidastaa konetta ja muuttaa tai ajaa ihmisiä käyttämäänkymppiä W7 ongelmien takia.\nEnglanninkieliseltä käyttäjien sivustolta luin että että ei pidä asentaa mitään W 7 enää hidastuksen tms takia ja ettei niitä voi poistaa. Kuukausittaisilla tms päivityksillä ei ole enää merkitystä turvallisuuteen sanoo ammattikäyttäjät. On parempi estää päivitysten haku kokonaan. Itselläni on ollut asetus älä lataa älä asenna ilman lupaa ja nyt oli ladattuna valmiiksi ovelasti ja asentumaan sammutuksen yhteydessä. Eilen oli 2 päivitystä snapsat hiiri ja haittaohjelmapoisto mutta kun avasin koneen tänään oli ilmoitus em. päivityksestä valmiina asenettavaksi. Muutin asetusta ja sain koneen suljettua ilman päivitystä.\nMS haluaa tehdä W7 käyttäjien elämän vaikeaksi jatkuvasti? Torjuin 10 tyrkytyksen asetuksella mutta nyt on epäilyä että on koko ajan jotain hidastavaa haittaa tehty koneelle viime aikoina.\nOnko viime syyskuussa asennettu KB 44571441 päivitys viallinen?


Kuusi autoa kolarissa Helsingissä – liikenne suljettiin Vuosaaren sillalla - Kotimaa - Ilta-Sanomat\nKuusi autoa kolarissa Helsingissä – liikenne suljettiin Vuosaaren sillalla\nHelsingin Vuosaaressa oli sunnuntai-iltapäivänä kuuden ajoneuvon onnettomuus.\nJulkaistu: 10.5.2015 16:15\nKuuden auton kolari sulki Vuosaaren sillan tänään iltapäivällä Helsingissä.\nPoliisi on kertonut tiedotteessaan, että Rastilan rampilta Itäkeskuksen suuntaan oli tullut ajoneuvo, joka oli tuntemattomasta syystä törmännyt viiteen ajoneuvoon. Vuosaaren silta jouduttiin tämän vuoksi sulkemaan liikenteeltä hetkeksi. Kolme henkilöä toimitettiin sairaalaan tapatumapaikalta.\nPoliisi selvittää nyt onnettomuuden syytä. Alustavien selvitysten perusteella poliisi tutkii asiaa törkeänä liikenneturvallisuuden vaarantamisena. Rikosnimikkeet tarkentuvat tutkinnan myötä.\nIlta-Sanomat soitti ennen poliisin virallista tiedotetta onnettomuudesta poliisille, sillä toimitukseen tuli onnettomuudesta runsaasti yhteydenottoja.\nHelsingin poliisi sai hälytyksen Vuosaaren sillalla tapahtuneesta liikenneonnettomuudesta tänään sunnuntaina noin kello 15.15, kertoo komisario Sanna Springare http://www.is.fi/haku/?search-term=sanna+springareIlta-Sanomille.\nPoliisi sulki kolarin vuoksi sillan liikenteeltä.\n– Bussit ja jotkut muut [ajoneuvot] pääsevät välistä, mutta muut eivät.\nSpringare kertoi kello 16 aikaan, että silta avataan liikenteelle pian.\n– Kohta suma purkaantuu, kun poliisi saa selvitettyä asiat, Springare kommentoi IS:lle iltapäivällä.\nTero Karjalainen, Juho Kahilainen


Sunnuntaipäivällinen luonnonhelmassa - Partioaitta\nJulkaistu 2. syyskuuta 2014\nTämä herkullinen ruokalaji valmistuu nuotiolla pitkään padassa kypsyttämällä, ja sen vuoksi se sopii valmistettavaksi esimerkiksi viikonlopun kiireettömällä retkellä. Kyseessä on Osso Bucco, italialainen klassikko, missä paksuja siivuja naudanpotkaa luineen ja ytimineen kypsytetään pitkään, ja tarjoillaan gremolatan kera. Luuydin on myös monen herkkua!\n0,5 dl hienoksi hakattua persiljanvartta\n2 kg paloiteltua naudan potkaa luineen. Jos tätä ei ole saatavilla, osta viipaloitua naudan selkäpaistia\nSahramia riisin maustamiseen\nTee nämä valmistelut kotona, ja pakkaa juurekset ja vihannekset uudelleensuljettaviin pusseihin:\nKuori porkkanat ja selleri, kuutio ne pieniksi paloiksi. Kuori ja hienonna sipuli ja valkosipuli. Hienonna persiljanvarret.\nKuumenna öljy suuressa padassa ja kuullota juureksia ja vihanneksia n. 2 minuuttia.\nTee 3-4 viiltoa jokaisen lihapalan pintaan, jotta lihat eivät käperry kypsennyksen aikana.\nSekoita vehnäjauhot, pippuri ja suola lautasella. Kääntele lihanpaloja seoksessa ja ruskista ne öljyssä kuumalla paistinpannulla n. ½ minuuttia molemmin puolin.\nLaita ruskistetut lihapalat pataan ja lisää tomaattimurska, viini, vesi ja lihaliemikuutiot. Lisää joukkoon myös aiemmin käyttämäsi jauhoseos. Anna kiehua hiljalleen kannen alla n. 1,5 tuntia.\nKeitä riisi ja mausta sahramilla.\nGremolata: Sekoita raastettu sitruunan kuori, hienonnetut persilja ja valkosipuli.\nTarjoile Osso Bucco sahramiriisin kera ja ripottele gremolataa valmiin Osso Bucon päälle.


Kesää kohti teatterissa\nKoti » Uutiset » Kesää kohti teatterissa\nJulkaistu kategoriassa: Uutiset Kirjoittanut Toimitus 23.3.2009\nRistin kesäteatterissa nähdään tänä kesänä Simo Hämäläisen kirjoittama Kätkäläinen ja naapurin mies. Näytelmän ohjaa edellisvuotiseen tapaan Heidi Mutanen.\n– Käsillä puhumista on harjoiteltu, paljastaa Ritva Ikonen.\nKäsillä pitää puhua, kun kielillä ei selviä. Niin voi käydä, kun Kätkäläisen naapuriin nousee hulppea linna ja naapuri osoittautuu venäläiseksi. Liito-oraviahan alkaa löytyä sieltä sun täältä ja sattuupa muutakin perinteistä naapurisopua sotkevaa.\nKätkäläisen roolin tekee Antti Multala, muutkin pääroolit pysyvät samoina kuin viime kesän Kätkäläisessä.\n– Muutamia pitkäaikaisia on jäänyt pois, muutamia uusvanhoja tuli tilalle ja sitten on nuoria uusia mukana, Ikonen kertoo näyttelijäkaartista.\nKätkäläinen on jo hyvää vauhtia kypsymässä niin, että kielillä ja käsillä puhuminen sujuvat hienosti juhannukseen mennessä, jolloin näytelmä saa ensi-iltansa. Uutuutena Ristissä kokeillaan yönäytöstä.\n– Semmoista meillä ei ole vielä kokeiltu, katsotaan miten toimii.\nRoukalahdella esitetään tänä kesänä teatteriversio Neil Hardwickin ja Jussi Tuomisen Yleisradiolle kirjoittamasta Tankki täyteen -televisiosarjasta. Sulo ja Emilia Wilenin, aikamiespoika Juhanan ja mm. omintakeisen poliisimiehen Artturi Sakari Reinikaisen edesottamuksia seurattiin televisiosta 1978 alkaen, jolloin ensimmäiset jaksot kuvattiin.\nNäytelmän ohjaa edellisvuosien tapaan Jyrki Utriainen.\nMartti Karvinen Roukalahden kesäteatterista kertoo, että rooleja ei ole vielä jaettu ja harjoitukset aloitetaan jahka keritään.\nUutuutena Roukalahdelle valmistuu katos katsomon ylle.Viimekesäiset sateet vesittivät joitakin näytäntöjä, enää niin ei pitäisi käydä.\nLiperin teatterin sihteeri Riitta Outinen kertoo, että näytelmä on kyllä tulossa.\n– Hannu Virolaisen kirjoittama Rakasta, kärsi ja unhoita.\nAikataulua ei ole aikatauluongelmista johtuen lyöty lukkoon.\n– Ensi-ilta voi jäädä syksyyn. Harvakseltaan on jo harjoiteltu, näytelmästä tulee hauska.\nMusiikki ja laulupitoinen näytelmä on Outisen mukaan taattua Virolaista laatua ja näyttelijäkaarti vanha tuttu.


Nicorette 25 mg / 16 t nikotiinilaastari 7 kpl - Apteekkituotteet.fi\nEtusivu Tupakasta vieroitus Nicorette 25 mg / 16 t nikotiinilaastari 7 kpl\nNicorette 25 mg / 16 t nikotiinilaastari 7 kpl\n1 kpl = 2,69 €\n25 mg vahvuinen Nicorette -laastari sopii aloitusannokseksi runsaasti tupakoiville (yli 20 savuketta vuorokaudessa).\nKiinnitä yksi 25 mg / 16 tuntia depotlaastari iholle aamulla ja poista se illalla nukkumaan mennessäsi. Nicorette-depotlaastarista vapautuu hitaasti nikotiinia, joka imeytyy ihon läpi ja kulkeutuu edelleen verenkiertoon.\nNicorette -päivälaastarista on kolme eri vahvuutta, 10, 15 ja 25 mg.\nJos tupakoit yli 20 savuketta päivässä, aloita kahden ensimmäisen kuukauden aikana 25 mg:n päivälaastareilla. Siirry sitten 15 mg:n päivälaastariin n. 2 viikon ajaksi ja 10 mg:n päivälaastariin n. 2 viikon ajaksi.\nJos tupakoit alle 20 savuketta päivässä, aloita nikotiinikorvaushoito yhdellä 15 mg:n nikotiinilaastarilla päivässä n. 2 kuukauden ajan, jonka jälkeen vaihda 10 mg:n laastariin n. 4 viikon ajaksi.\nNicorette 25 mg / 16 t nikotiinilaastari 7 kpl Tuotteen lisätiedot


Joulumuistio asukkaille ja taloyhtiöille | Kirkkonummen Huolto Oy\nJoulumuistio asukkaille ja taloyhtiöille\nTurvaa kotisi lomasi ajaksi\nPidä asuntosi asutun näköisenä, vaikka olisit poissa joululomalla. Naapuri tai ystävä voi auttaa esimerkiksi varmistamalla että postit eivät näy isona nippuna ulospäin. Laita turvalukko kiinni.\nLaita paistorasva joko biojätteisiin tai sekajätteisiin. Jäähdytä paistorasva sopivassa astiassa, jolloin se kovettuu. Kovettunut rasva on helppo siirtää esimerkiksi biojäteastiaan tai hyvin pakattuna sekajätteeseen. Myös muu ruokajäte kuuluu biojäteastiaan, eikä wc-pönttöön. Paistorasvaa ei saa laskea lavuaarin tai wc-pöntön kautta viemäriin, sillä kovettuessaan rasva tukkii viemärit.\nLaita lahjapaperit joko energia- tai sekajätteisiin. Ne eivät kelpaa paperin- tai kartonginkeräykseen, sillä painoväri ja kuitupitoisuus estävät lahjapapereiden kierrättämisen.\nKäärenauhat ja narut\nLajittele pahvilaatikot keräyspahvin tai keräyskartongin joukkoon. Pura ja pakkaa pahvilaatikko, jolloin se vie vähemmän tilaa. Kartonki- ja pahvipakkaukset eivät kuulu keräyspaperiastiaan.\nSäilytä kuivat ja haisemattomat roskat hetken aikaa asunnossa ja vie ne taloyhtiön roskikseen jäteautojen käytyä, jolloin ne mahtuvat paremmin jäteastioihin. Jäteastioiden tyhjennyspäivät voivat joulun aikaan poiketa normaalista ja jätteet kerätään joulunpyhien vuoksi tavallista harvemmin.\nRoskat tulee laittaa taloyhtiön jäteastioiden sisälle, eikä jättää niiden viereen.\nKuusi taas ei kuulu jäteastian sisälle pilkottunakaan. Joulukuuset kerätään yleensä maksutta niissä kiinteistöissä, jotka kuuluvat biojätteen keräyksen piiriin. Muissa kiinteistöissä kuuset kerätään sekajätetyhjennysten mukana.\nSuomessa syttyi viime vuonna yli 5000 rakennuspaloa. 2 800 syttyi asuin taloissa. Kotona palon aiheuttajana on yleisimmin liesi, valaisin tai saunan kiuas.\nKynttilä on avotuli, joten käsittele sitä kunnioittaen. Käytä turvallisia kynttilänjalkoja. Älä asettele lämpökynttilöitä liian lähelle toisiaan. Älä jätä kynttilöitä valvomatta. Tuikku voi myös olla vaarallinen.\nTue ulkoroihu kunnolla ja muista, roihua ei saa polttaa parvekkeella tai terassilla eikä missään tapauksessa sisällä.\nSaunapalot saavat alkunsa kun pyykkejä kuivatetaan saunassa. Kuivata pyykki pesuhuoneessa. Jätä asuntosaunan ovi raolleen saunomisen jälkeen. Silloin löylyhuone ja pesuhuoneessa olevat pyykit kuivuvat.\nLED-valot ovat turvallisia. Huolehdi kuitenkin hyvästä ilmankierrosta. Älä asenna valaisimeen suositustehoa voimakkaampaa lamppua.\nKinkku paistetaan monesti läpi yön. Lämpö on matala, joten harvoin syntyy vaaratilannetta. Suurin uhka syntyy jos liesi unohtuu päälle. Lieteen voi asennuttaa turvalaitteen. Älä säilytä mitään tavaraa lieden päällä.\nRikkoutuneen sähkölaitteen huomaa hajusta. Huolla laite tai hanki uusi. Käytä sähkötöissä aina ammattilaista. Kirkkonummen Huolto Oy:ssä autetaan luotettavan asentajan löytämisessä.\nTestaa palovaroitin ja vaihda paristo kerran vuodessa. Lain mukaan kutakin alkavaa 60 m2 neliötä kohden/kerros tulee olla yksi varoitin. Tutustu varoittimen sijoitusohjeisiin.\nHanki alkusammutuskalusto. Sammutuspeite on hyvä turva pienen palon sammuttamiseen. Kuuden kilon sammutin on suositeltavin kotisammuttimeksi. Tarkistuta sammutin säännöllisesti asianmukaisessa huoltoliikkeessä.


Nainen päätti suhteen Hämeenlinnassa - turvapaikanhakija murhasi\nHämeenlinnassa tammikuussa tapahtuneen murhan tutkinta on päätetty.\nTutkinnassa on pystytty selvittämään tapahtumien kulku ja se, ettei ketään ulkopuolista liity rikokseen. Rikoksesta epäilty on kuollut eikä asia etene syyttäjälle tai käräjäoikeuteen.\nMaanantaina 20. tammikuuta 2020 Hämeenlinnassa poliisi sai myöhään illalla tehtävän Torikadulle. Poliisit hälytti paikalle samassa rapussa asuva henkilö, joka havaitsi rappukäytävässä verta.\nPoliisi löysi asunnosta kaksi vainajaa, naisen ja miehen. Tutkimuksissa selvisi, että kyseessä oli aiemmin eronnut nuori pariskunta. Mies oli surmannut ensin naisen ja sitten itsensä. Poliisi luonnehti teräaseella tehtyä tekoa raa’aksi ja julmaksi.\nNainen oli muuttanut eron jälkeen omaan asuntoon, mutta Iltasanomien mukaan mies ei ollut tyytynyt naisen päätökseen. Poliisi arvelee, että murhan syy oli mustasukkaisuus.\nMies oli saapunut Suomeen vuonna 2015 turvapaikanhakijana ja oleskeli Suomessa tilapäisellä oleskeluluvalla.\nMiehen Facebook-sivujen mukaan hän olisi saapunut Saksaan elokuussa 2015 ja jatkanut matkaa Suomeen jo kuukautta myöhemmin.\nTagitkunniaväkivalta monikulttuuri pakolaiset turvapaikanhakijat


Oma tupa, tontti ja lupa: toukokuuta 2018\nMuutama hellepäivä oli tehnyt kesän mökille. Jo nyt kukkivat oamenapuut, mustikat ja kielot Jouduin olemaan muutaman hellepäivän kaupungissa. Kaupunkin kadut olivat kuumia ja pölyisiä. Vain meren rannalla ja yli 100 vuotta vanhan kotitaloni paksujen seinien sisällä oli vilpoisempaa. Kun tulin taas mökille, oli tullut kesä. Tuomet kukkivat kaikkialla matkan varrella. Muutama lämmin päivä vielä ja kukassa olivat jo syreenit ja omenapuut. Mustikka kukkii, pihalla ja metsässä. Jos nouseminen mäelleni käy voimille, voi tien vierestä rinteestä välipalaksi napsia mustikoita mikäli pölyttäjät tekevät työnsä.\nTyörupeama oli menossa pilalle kun sähkömies jäi - taas - saapumatta, mutta remppamieheni sentään maalasi lauantaina eteisen lattian toiseen kertaan. Sen vuoksi mökkiin ei saanut mennä. Sain remppamieheltä toisen sähkömiehen yhteystiedot ja tämä tuli käymään. Ensi töikseen hän hälyytti korjaajat töihin. Kolmivaiheliittymästäni oli yksi vaihe tippunut pois. Ei ihme, ettei kaikkiin pistorasioihin tullut virtaa. Ehkä nyt sähköhellakin saadaan toimimaan. Kun en päässyt mökkiin, vietin aikaa tutkimalla tonttiani. Olin ajatellut siirtää toiselta mökiltä yhden raparperin itselleni. Mutta marjapensasalueen viereen onkin ilmestynyt kokonainen rivi raparperia.\nYllätykset jatkuivat. Olin ajatellut siirtää myös tulikellukkaa, mutta sitäkin on jo täällä. Tätä karkulaista ei voinut olla huomaamatta.\nOmenapuiden kukinta paljasti, että mökin takana on vielä neljäskin omenapuu. Ennestään etupihalla on kaksi ja yhden syreenipensaan keskellä yksi. Osa omenapuista on ilmeisesti villejä tai villiintyneitä. Mutta ei sillä väliä, kunhan kukkivat. Puita pitää leikata, mutta teen sen vasta kukinnan jälkeen.\nNaurattaa, kun ajattelen pelkoani siitä, ettei uudella mökillä olisi kieloja. Niitä löytyy joka puolelta, ensimmäiset heti mökin edestä syreenipensaan alta. Ja ensimmäiset niistä kukkivat jo. Mukana on kalliokieloa, jota minulla ei ennen ollutkaan.\nYhdessä talossa kylällä on hevosia ja se on saanut pääskyset palaamaan. Muutama niistä istui sähkölangalla. Mutta ilman pääskysiäkin uskoo, että jo on kesä.


Mikko Pohja | Bytecraft - Erinomaista ohjelmistokäsityötä\nEsittelyssä yksi Bytecraftin nykymuotoisen toiminnan pääosakkaista: Mikko Pohja. Mikko on Bytecraftin virallinen akateemikko, josta on sittemmin kuoriutunut piinkova ohjelmistokonsultti. Mikolla on työkokemusta IT-alalta jo usealta vuosituhannelta - viime vuosituhannelta kesätöiden muodossa sekä tietysti nykyiseltä 2000-luvulta. 2000-luvulla alkoivatkin tutkimustyöt TKK:lla, eli nykyisessä Aalto-yliopistossa. Mikon tutkimusaiheet käsittelivät web-sovelluksia ja -tekniikoita ja niiden lopputuloksena valmistui väitöskirjakin aiheesta otsikolla Web Application User Interface Technologies. Väitöskirjan jälkeen työura on muovaantunut sittemmin ohjelmistokonsultiksi ja lopulta 2019 kesällä osaksi Bytecraftia.\nMikko, aloitellaanpas haastattelu. Kerro kiinnostuneille, miksi halusit Bytecraftille töihin?\nSilloin tällöin on aina joku työkavereistani siirtynyt yksityisyrittäjäksi, mikä IT-alalla onkin suht yleistä. Se oli laittanut itsenikin pohtimaan yrittäjyyttä, mutta oleminen osana työyhteisöä oli aina vienyt voiton. Yksi näistä edellä mainituista siirtyjistä oli Arvosen Jani, johon törmäsin sattumalta uudelleen työn merkeissä hänen ollessaan jo yrittäjänä. Janilla oli muhinut idea yrityksestä, joka keskittyy ennen kaikkea laadukkaaseen tekemiseen. Jani ja Juha olivat jo alkaneet työstämään ideaa ja haussa oli vielä kolmas henkilö. Mahdollisuus lähteä mukaan tällaiseen yritykseen heti alusta lähtien oli tarjous, josta en voinut kieltäytyä.\nOnko mukaan lähteminen täyttänyt odotukset?\nEhdottomasti on täyttänyt ja ylittänytkin. Olemme edenneet paljon nopeammin kuin alkuun uskalsimme kuvitella. Porukka on kasvanut yli kaksinkertaiseksi ja kaikilla on ollut jatkuvasti mielekkäitä projekteja. Lisäksi ennakkoon suunnitellut tiedon jakaminen ja yhdessä opiskelu on lähtenyt hienosti käyntiin. Uskon vahvasti, että Bytecraft tulee ottamaan oman paikkansa Suomalaisessa IT-skenessä. You ain’t seen nothing yet :)\nErinomaista, erinomaista. Jos seuraavaksi puhutaan hetki itse ammatin harjoittamisesta. Mikä työkalu tai toimintatapa nostaa karvat pystyyn?\nAinakin testitön ja huonosti organisoitu koodi. Maailma muuttuu koko ajan ja softaa on helppo muokata muutoksien mukaan. Tai pitäisi olla. Siitä voi tehdä myös erittäin vaikeaa, jos toiminnallisuudelle ei ole testejä ja eikä koodia ole pilkottu järkeviin osiin. Ajatus koodin sokkona muokkaamisesta ei juuri houkuttele.\nHuh, tässä ihan haastattelijaakin puistattaa ajatus testaamattomasta koodista. Mutta ohjelmistokonsultoinnin lisäksi, mitä muuta kuuluu elämääsi, eli mitä teet vapaa-ajalla?\nHarrastan aika monipuolisesti urheilua ja lasten viemistä urheiluharrastuksiin. Yleensä käyn kuntosalilla ja lenkkeilemässä. Lisäksi talvisin pelaan koripalloa IV-divisioonassa. Vapaalasku ja ski touring ovat myös mieluisia harrastuksia. Niitä vaan pääsee harrastamaan valitettavan harvoin, koska sopivia maastoja pitää aina lähteä hakemaan pohjoisemmasta tai vaikka Alpeilta.\nJa noin, Mikko Pohja, arvon yleisö. Vankka teoreettinen tausta yhdistetynä pragmaattiseen käytännön tekemiseen, voisiko sitä enempää ohjelmistokonsultilta toivoakaan?


Analyytikko, OP Markets, OP\nIlmoituksen osoite: https://tyopaikat.oikotie.fi/tyopaikka/1343723\nNyt etsimme Helsinkiin OP Marketsiin ANALYYTIKKOA vakituiseen työsuhteeseen laadukkaan analyysin tuottamiseen myyntiyksiköiden ja asiakkaiden tarpeisiin.\nAnalyytikkona vastaat itsenäisesti tiettyjen yhtiöiden ja toimialojen sijoitustutkimuksesta, minkä ohella annat oman panoksesi tiimin markkinanäkemysten muodostamiseen. Tiimimme toimii cross-asset -pohjaisesti, joten pääset analysoimaan yrityksiä sekä osakkeenomistajan että velkasijoittajan näkökulmasta. Lisäksi osallistut pääomamarkkinatransaktioiden toteutuksessa tarvittavaan analyysityöhön. Näkemystemme viestiminen asiakkaille ja eri sidosryhmille on keskeinen osa työtehtävää.\nOmaat relevanttia kokemusta pääomamarkkinoilta ja ymmärrystä eri toimialojen toimintamekaniikasta. Sinulla on tuotetuntemusta ja arvonmääritysosaamista osakkeista ja/tai korkoinstrumenteista. Sinulta löytyy vahvat analyyttiset mallintamistaidot, olet taitava asiakassuhteiden hoitamisessa ja viihdyt esiintymistilanteissa. Odotamme sinulta soveltuvaa akateemista loppututkintoa sekä taloudellisten kokonaisuuksien hahmotuskykyä.\nPääset mukaan huippuammattilaisten tiimiin ja dynaamiseen työympäristöön, jossa saman katon alta löytyy Helsingin laaja-alaisimmat Markets-toiminnot. Saat mahdollisuuden oppia uutta monipuolisten ja haastavien tehtävien parissa, ja tuoda oman panoksesi omaisuusluokat yhdistävään analyysiyksikköömme. Lisäksi pääset osalliseksi ison talon etuihin.\nLisätietoja tehtävästä antaa pääanalyytikko Antti Saari, puh 041 5289 122.\nHae tehtävää 5.3.2020 mennessä kertomalla meille motivaatiostasi ja osaamisestasi oheisen linkin kautta. Liitä hakemukseesi CV ja palkkatoiveesi.


Kasvatustieteiden tiedekunta - Opiskelijaksi\nKasvatustieteiden tiedekunta on vireä, kasvatuksen ja yhteiskunnan tilaa ja muutosta tutkiva yhteisö. Tiedekunnassa opiskellaan kasvatus- ja opetusalan asiantuntijoiksi varhaiskasvatuksesta aikuiskasvatukseen. Tiedekuntaa luonnehtivia erityisosaamisalueita ovat mm. monikuluttuurisuuskasvatus, mediakasvatus, monilukutaito, puhekasvatus, kestävä kehitys sekä koulutuspolitiikka.\nKasvatustieteiden tiedekunnasta valmistuva opiskelija tutkii kasvatuksen ja yhteiskunnan ilmiöitä kriittisesti ja osallistuu yhteiskunnalliseen keskusteluun. Hän on omalla toiminnallaan rakentamassa eettisesti kestävää kasvatuksen ja koulutuksen tulevaisuutta. Kasvatustieteelliselle osaamiselle on kysyntää paitsi koulumaailmassa myös muulla julkisella sektorilla ja yrityksissä.\nValtakunnallisessa yhteishaussa opiskelijat hakevat kasvatustieteiden tutkinto-ohjelmaan, jossa on kolme hakukohdetta: elinikäinen oppiminen ja kasvatus, luokanopettaja ja varhaiskasvatus. Osa luokanopettajaopiskelijoista voi Aalto-yliopiston kanssa toteutettavissa opinnoissa saada myös kuvataiteen aineenopettajan kelpoisuuden. Laaja-alaisen kandidaatin tutkinnon jälkeen maisteriopinnoissa on mahdollista opiskella jossakin tiedekunnan suomenkielisessä opintosuunnassa tai englanninkielisessä maisteriohjelmassa.\nElinikäisen oppimisen ja kasvatuksen kandidaatti- ja maisterikoulutukseen voi päästä paitsi valintakokeen kautta, myös suorittamalla kasvatustieteiden perus- ja aineopinnot avoimina yliopisto-opintoina.\nMuutettu: 19.12.2016 14.30 Tampereen yliopisto


Julkaistu 20.04.2004 22:55\nPoliisin tietoon tuli kaikkiaan 110 ilmoitusta pienten lasten pahoinpitelyistä viime vuonna. Iso osa niistä oli vauvojen ravisteluita. Vuosi sitten sosiaaliviranomaiset saivat ohjeet puuttua pienten pahoinpitelyihin. Nyt ilmoitus on tehtävä, jos lapselle on jäänyt epäilyttäviä jälkiä. Monet vanhemmat eivät tiedä, kuinka vakavia vammoja vauvojen ravisteluista voi tulla.\nPahoinpitelyjen tunnistaminen on ollut vaikeaa sosiaaliviranomaisille. Lääkärit ilmoittivat viranomaisille epäilyttävistä luunmurtumista, palo- ja ravisteluvammoista. Sosiaaliviranomaiset eivät tee poliisille tutkintapyyntöjä kuin kahdeksassa tapauksessa kymmenestä.Aiemmin ilmoitukset jätettiin tekemättä kotirauhan nimissä, suurin osa rikoksista jää yhä piiloon. Jokaisesta pahoinpitelystä pitäisi tehdä ilmoitus, sillä teot vain raaistuvat ja lapsen kuolemanriski nousee uusintapahoinpitelyssä 10 prosenttia. Kaikissa kunnissa asiaan ei puututa vieläkään. Poliisin mukaan lasten pahoinpitelyjä voitaisiin ennaltaehkäistä säätämällä laki ilmoitusvelvollisuudesta.(MTV3)


Iso kakkuvuoka – Koti ja keittiö\nMarch 14, 2016 Johannes Comments Off on Iso kakkuvuoka\nLaadukas, non-stick pinnoitteinen kakkuvuoka. Tuoteryhmät KAKKU-, LEIVOS- JA MUFFINIVUOAT Perinteiset kakkuvuoat Iso kakkuvuoka (halk. 28cm) . Laita aina ensin uuni lämpiämään ja voitele kakkuvuoka valmiiksi.\nKorppujauhoja ei tarvitse käyttää, jos vuoka on hyvin voideltu, esim. Kakkuvuoka on erittäin käytännöllinen apuväline kun leivot kotona. Säädettävä kakkuvuoka ruostumatonta terästä iso in stock . Neliosainen kakkuvuoka sarja mahdollistaa symmetrisen kauniiden kakkujen valmistuksen.\nOsaako kukaan neuvoa, missä mydään korkeita kakkuvuokia? Tuoteryhmät Vuoat ja pellit Perinteiset kakkuvuoat Iso kakkuvuoka (halk. cm) . Tuotekuvaus: x cm; non-stick-pinnoite; käsin pestävä. Lisäksi kakkuvuokia on erinmuotoisia valmiita kuvio vuokia tai vastaavasti eri materiaalista, silikonisia tai teflonisia tai alumiinisia. Synttärit lähestyvät, ja pitäisi saada iso, nelikulmainen tai oikeastaan suorakaiteen muotoinen kakkuvuoka. Juhlien kynnyksellä erilaisten kakkuvuokien suuri valikoima voi aiheuttaa päänvaivaa ja tavallisin pulma onkin kakun koon mitoittaminen . Tietysti kakun saisi muotoonsa useammalla .\nIso PATINOITUNUT wanha KAKKUVUOKA uusioon! Iso ja komea kuparinen taottu kakkuvuoka ja siistissä kunnossa, sekä renkula sivussa seinälle laittoa varten, jos haluaa. Kakkuvuoan halkaisija on cm, syvyys noin 1cm. Nordic Waren kauniilla linnakakkuvuoalla leivot pienen prinsessan tai prinssin juhlakakun!\nLöydä Säädettävä kakkuvuoka ruostumatonta terästä iso i Genietti parhaaseen hintaan ja nopeimmalla toimitusajalla. Ibilin suorakaiteen muotoinen kakkuvuoka, mikä on valmistettu jämäkästä metallista. Etsitkö edullisia Leivontatarvikkeet verkkokaupasta? Jalkapallo – pyöreä kakkuvuoka (kpl) pinnoitettu. Millaisia löytyy kaapista ja toivelistalta?\nItselläni on kuivakakkuvuoka, iso irtopohjavuoka ja uusimpana hankintana mini-irtopohjavuoka. Tässä hyviä kakkupohjareseptejä, joita itsekin käytän säännöllisesti. Suosikkini on kakkupohja nro 🙂 Kakkupohja nro 1: (iso kakku).


Tahdon Asiat: tuhat\nKahdeksaa päivää vaille kaksi vuotta takaperin aloitin Tahdon Asiat. Alunperin, maaliskuussa, maaliskuun 19. kirjoitin ensimmäisen kerran julkisesti. Kirjoitin itselleni, ajatuksena että ehkä joku jossakin saa näistä ajatuksista ja tunteista, meidän tarinasta itselleen tukea. Ehkä joku jossakin löytää ja kokee samankaltaisuutta, joko ihan mun kanssa tai meidän perheen. Pääasiassa kirjoitan edelleen itselleni, joskus kommentoin maailman menoa, provosoin, sanon jotakin turhan kärkevästi ja loukkaan. Suurimmat myrskyt vesilasiin on saatu aikaan ihan sattumalta.\nMeillä on edelleen kolme lasta. Silloin ne oli kaksi, kaksi ja neljä, nyt ne on neljä, neljä ja kuusi ja kaikki koululaisia. Meillä on edelleen Koira, se on vähän vanhempi kuin silloin, ja meillä on me ja meidän koti. Silloin mä olin kotiäiti ja opettelin kynsin ja hampain kuntouttamaan omaa lastani, nyt mä olen työssäkäyvä äiti ja vaikka meidän nupuilla onkin lääkitykset ja erityisopetussuunnitelmat on mun tehtävä taas olla ennen kaikkea äiti. Vähän leijonaemo, se jonka karvat nousee pystyyn ehkä turhankin helposti, se joka kärkkäästi puolustaa omiaan, marssii kouluun ovenkarmit kaulassaan, mutta loppupeleissä niistä on kasvanut aika tavallisia. Ilmaiseksi se ei tullut - ei rahassa, rakkaudessa tai raa’assa työssä mitattuna – mutta sydän pakahtuen mä katson meidän prinsessaa ja iloitsen siitä miten se on oppinut lentämään maailmassa pienillä siivillään. Ylpeänä ja onnellisena.\nKaksi vuotta sitten sanoin mutsille kiitos ja näkemiin, eiku hei, se tais sanoa mulle kiitos ja näkemiin. Tämä blogi alkoi sillä draamalla. Lauantaina autotallia siivotessa mietittiin että nää on olleet hyvät kaksi vuotta, ei ole tarvinnut riidellä ja selvitellä olemattomia asioita. Paljon on vähentynyt dramatiikka meidän elämässä. Juttu tuli puheeksi kun löysin sieltä paperiröykkiöstä kirjeen mutsilta, siis joskus vuosien takaa, siinä se ilmoittaa kirjoittavansa koska L ei anna sen ottaa muuten yhteyttä muhun ja L deletoi sen sähköpostit... että näin. Lapsille yritän olla rehellinen, objektiivisesti rehellinen. Ne kysyy aina välillä mun äidistä, vastaan että me ei tulla sen kanssa toimeen ja että ollaan valittu että parempi näin, eihän ne osaa kaivata ihmistä jota ne ei edes tunne. M on nähnyt mutsin viimeksi ollessaan 19 kuukauden ikäinen, K yksitoistakuisena lounaalla Stockmannilla ja O ei koskaan.\nTuhat on paljon. Lapselle se on jo ihan kamalasti, mutta onhan se paljon... tuhat dollaria, tuhat päivää, tuhat tuntia, tuhat vaahtokarkkia, tuhat kilometriä, tuhat sivua, tuhatta ja sataa. Tuhat tarinaa meidän elämästä, tuhat ajatusta, tuhat murusta elämästä. Onnea, iloa, surua ja ahdistusta. Lomia, työtä ja koulua. Arkea ja juhlaa. Yön synkkiä tunteja, epätoivon hetkiä, aamun sarastuksen kauneus ja pohjaton ilo omasta perheestä, mun perheestä. Tuhat kirjoitusta, 305700 klikkausta, kuinka monta lukijaa – en tiedä. Uuden arjen myötä kuvia on enemmän ja tekstiä vähemmän. Valokuvaaminen on kivaa, helppoa ja nopeeta. Kirjoittaminen vaatii enemmän aikaa ja ajatusta, ajasta on jatkuva pula. Toivottavasti yksi kuva kertoo enemmän kuin tuhat sanaa.\nKaikkien puumerkkinsä jättäneiden kesken arvotaan Amerikanpaketti 2014, blogisti pidättää oikeuden valita paketin sisältö. Halutessasi voit jättää kommenttikenttään myös toveita, mistä haluaisit lukea? Mikä kiinnostaa? Arvonta suoritetaan blogin syntymäpäivänä, 19 elokuuta tai jos en ehdi niin niillä main.\ntänään me näytettiin tältä\nPosted by Muusa Liinpaa at 15.02\nLabels: aika, ajatuksia, amerikanpaketti, arvonta, blogi, elämä, itse, mutsi\nmarikan polut 11. elokuuta 2014 klo 22.13\nosallistun arvontaan. Ja lukemiseen, ja kommentoimiseen.\nParhaita postauksia ovat arkijutut. Koska arki on meillä kaikilla yhteistä ja jotenkin samanlaista, vaikka jokaisella perheellä onkin siihen arkeen oma twistinsä. Ja erityisesti ruokajutut.\nSe varsinkin on huikeaa, miten ruokaterapia on toiminut!\nReetta 11. elokuuta 2014 klo 23.36\nMukana. Tästä on tullut mulle tärkeää luettavaa, vaikka välillä on pitkiä aikoja, etten esim. ehdi kommentoida. Mua kans kiinnostaa arki mutta yhtä lailla myös juhla/loma tai mikä sen arjen vastakohta sit onkaan :)\nAnonyymi 12. elokuuta 2014 klo 3.52\nTykkään rehellisestä tavastasi kirjoittaa arjesta ja kipeistäkin asioista. Koska itselläkin on kaksoset, kaksosiin liittyvät asiat kiinnostavat myös. Ja yhtä hyvin myös pieniin tyttöihin liittyvät asiat :). Osallistun mielellään myös arvontaan.\nAnonyymi 12. elokuuta 2014 klo 3.59\nKiitos näistä tuhannesta ja tuhansista. Palaan aina blogisi pariin. Rakastan arkesi yllätyksellisyyttä; kun koiralle suositeltiin sitä jotain erityistä ruokaa ja olit skeptinen, kun apteekki vaihtui ja oli hankalaa ja kätevää. Mitä lapset leikkivät ja miltä ruokakaupan hylly näytti. Lomapaikan jätskikiska ja luokkaretki. Annat itsestäsi tosi paljon ilman että se tuntuu vaivaannuttavalta tai raskaalta lukea. Välillä ärsytät merkkivaatteilla ja huulirasvoilla, mutta inhimillisyys vilkkuu rivien välistä stressinä ja suorittamisena. Haluan lukea, mutta toivon että kirjoittamisen ilo säilyy, että harrastus antaa enemmän kuin ottaa. Kiitos, Vipsu\nAnonyymi 12. elokuuta 2014 klo 5.18\nVoi että on ollut kiva lukea blogiasi. Löysin aikaisemman blogisi muistaakseni tämän vuoden alussa ja luin kaikki kirjoituksesi. Sen jälkeen jäin seurailemaan kirjoituksiasi. Olen kolmekymppinen 1v 3kk vanhan pojan äiti. Blogissasi kiinnosti USAssa asuminen (olen asunut Bostonissa vuoden teininä ja sinne kaipaan aina vaan :) ja lapsiperheen arki sekä kaksosuus (olen itse kaksonen). Kiinnosti myös arki erityislapsen kanssa. Mielestäni kirjoitat myös hauskasti ja pidän tyylistäsi. Minun piti kommentoida sinulle jo aikaisemmin, mutta asia jäi. Ja nyt on porkkanaa tarjolla, joten täältä tulee :) Haluan sanoa, että olen saanut hurjasti ajatuksia sinulta omaan äitiyteeni. Olet myös muutamaankin otteeseen joissain teksteissä maininnut, että elämäsi on 'täyttä ja hyvää'. Tai jotain tähän suuntaan. Tämä on varsinkin jäänyt ajatuksiini, kun olen omaa elämääni pohtinut. Olin lapsen saannin jälkeen aika hukassa (lapsi on huono nukkumaan ja käytännössä asui sylissäni siihen asti, kun oppi kävelemään), mutta nyt olen huomannut, että olen onnellisempi kuin ikinä. Masennustautaisena tämä on huikeaa. Arkesi lukeminen antoi minulle voimaa jaksaa ja nyt voin itsekin sanoa, että elämäni on täyttä. Ja juuri siksi se on niin hyvää :). Ennen en tätä tajunnut. Vaikea selittää, mutta kirjoituksesi on herättänyt minussa paljon ajatuksia vaikka mitään en ole kommentoinutkaan (tämä on eka kerta, kun ikinä kommentoin mihinkään blogiin). Kiitos siitä.\nMinua kiinnostaisi tietää miten lapsesi tällä hetkellä pärjäävät. Minkälainen M ja pojat nyt ovat ja miten M:n syöminen on edennyt? Ja USA-jutut kiinnostaa aina! Ja erityisesti se Amerikanpaketti ;) Tai ei nyt sekään, mutta nyt kun lapsi kerrankin nukkuu, niin motivoiduin kirjoittamaan. Ansaitset kuulla, että minua blogisi on auttanut ja ilostuttanut monia päiviäni!\nAnonyymi 12. elokuuta 2014 klo 6.28\nMua kiinnostaa elämä erityislasten kanssa, työni puolesta läheinen asia. Elämä Yhdysvalloissa on myös mielenkiintoista seurattavaa, vaikka välillä vähän meinaa ärsyttää kun mollaat Suomea (usein tuntuu, että vähän turhaan).\nJohanna 12. elokuuta 2014 klo 6.35\nPuumerkin jätän minäkin. Ahkerasti luen, harvoin kommentoin. Kiitos elämänne jakamisesta. <3\nAthena 12. elokuuta 2014 klo 8.32\nTäälläkin yksi joka paljon lukee. Mutten liiemmin yleensä kommentoi.\nJutta 12. elokuuta 2014 klo 8.37\nTykkään lukea sujuvasanaisia päivityksiäsi vaihtelevista aiheistasi. Jatka samalla tyylillä!\nAnonyymi 12. elokuuta 2014 klo 10.15\nLöysin blogisi Monikko-onnea -palstan kautta. Itsekin saman ikäisten kaksosten äitinä olin kiinnostunut perheblogista rapakon takaa. Toimin itse työni kautta erityislasten parissa ja blogistasi on ollut antoisaa ja avartavaa seurata todellisuutta diagnoosien takaa. Ammattilaisena kohtaaminen perheen kanssa on hyvin lyhyt, sinä olet blogissasi upeasti tuonut esiin arjen haasteet ja ilot :) Ihanaa loppukesää sinulle ja perheellesi!\nKisu 12. elokuuta 2014 klo 10.36\nOsallistun arvontaan. Eniten kiinnostaa ihan arkijutut, "vertaistukea". Kuvapostaukset, joissa paljon kuvia, tahtoo jäädä lukenatta, kun luen blogia enimmäkseen kännykällä.\nKati (Katin ploki) 12. elokuuta 2014 klo 10.47\nPuumerkkini :) Tykkään kovasti tavastasi kirjoittaa. Eniten tykkään arki postauksista ja kuun ensimmäisen kuva paljoudesta. Jatka ehdottomasti samaan malliin.\nHM 12. elokuuta 2014 klo 13.06\nSairaanhoitajana tykkään lukea työhösi liittyvistä postauksista. On kiinnostava lukea, mitä työnkuvaan kuuluu siellä rapakon toisella puolella.\nMustikkatyttö 12. elokuuta 2014 klo 22.45\nTykkään kovasti blogistasi. Lähes kaikki kiinnostaa: arkenne kuvailu, millaista elämänmeno ja ihmisten kanssa kanssakäyminen on maassanne, kulttuurierot, mitä syötte ja miten hoidatte terveyttänne, hengelliset mietteesi ja seurakuntaelämä, lasten vointi ja kehittyminen sekä kuntoutusasiat, retket ja vierailut esim maatiloilla, pohdiskelusi ja mielipiteesi eri elämän ilmiöistä, työsi, parisuhde-ja ystävyysteemat jne. Puutarhan ja kodinkin esittelyjutut ovat kivoja. Kaiken kaikkiaan aidon oloinen, sujuva ja kaunistelematon kirjoitustyylisi on tosi kiinnostava ja usein koskettavakin.\nSamoista monipuolisista aiheista lukisin edelleenkin mielelläni. Jos siippasi sallii, niin olisi kiinnostavaa lukea hieman lisää myös hänen työstään, harrastuksistaan ja luonteestaan. Toki monet puolisot eivät halua, että heistä paljon blogeissa kirjoitellaan, mutta joillekinhan se on ihan OK. Lasten kuntoutuksista ja terapioista olisi myös kiinnostavaa lukea lisää. Lasten koulu- ja opiskelujutukin ovat kiinnostavia kuten sinunkin, kun olet opiskellut.\nOsallistun myös innolla tähän arvontaan. Paljon onnea blogisynttäreittesi johdosta! :)\nAnna 13. elokuuta 2014 klo 1.01\nKirjoitat hyvin ja värikkäästi, ja pidän kovasti aiheiden monipuolisuudesta. On mukava lukea elämästänne, ja samalla saada tietoa paikallisista asioista ja tavoista, minun tietoni USA:sta kun perustuvat telkkarin ohjelmiin! Koskettavaa on ollut lukea ajatuksistasi lapsiin liittyen. Ihailen aikaansaavuuttasi ja taistelutahtoasi, kiitos avoimista kirjoituksistasi!\nAnna (aiemmin Annastiina)\nAnonyymi 13. elokuuta 2014 klo 2.03\nReilun vuoden olen ollut mukana ja mukana pysyn. Blogiin johdatti erityislapsiteema. Pidän kirjoitustyylistäsi, aihepiireistä (melkein kaikista) ja ei-suomalaisen-arjen ja mm. lasten kuntoutusten kuvauksista. Kommentoinut olen vain kerran, joten kommentointi "tuntemattomille" ei taida olla mun juttu, pahoittelut siitä. t. RO\nTiikku 13. elokuuta 2014 klo 4.16\nLuen tätä ahkerasti, mutta olen huono kommentoimaan. Suurin syy siihen, miksi blogisi kiinnostaa, on varmaankin se, että elämäni on niin erilaista teidän perheenne elämään verrattuna. On myös mukava lukea asumisesta Yhdysvalloissa entisen suomalaisen näkökulmasta. Käsitykseni maasta ovat muuttuneet - enimmäkseen parempaan suuntaan. Kuvat ovat myös kivoja.\nMinua kiinnostaisi tietää, millä tavalla suomalaiset juuret mahdollisesti näkyvät lapsissanne, jos näkyvät (en nyt tarkoita ulkonäköön liittyviä juttuja. ;) Olen joistakin kuvista bongannut Arabiaa, Marimekkoa ym.\nHuma_nist 13. elokuuta 2014 klo 8.06\nVaikkei Amerikanpaketti tärppäisikään, kiitos kun kirjoitat! Olen tainnut roikkua matkassa jo sen pari vuotta (harmittavan hiljaisena, myönnän), alusta asti. Olette kuin vanhoja tuttuja. On hauskaa, kun oma lapsi alkaa olla saman ikäinen kuin teidän pojat Tahdon Asioiden alussa. Moni asia onkin tuttu - mistä? - ai niin, Yksiksen blogista.\nKuukauden ekojen äärellä hengästyn edelleen. :)\nsalaperäinen 13. elokuuta 2014 klo 11.14\nIltaisin kun ehdin istahtaa (imettämään kuopusta unille), avaan kännykästä netin ja ensimmäisenä kurkkaan blogilistaltani Tahdon asiat. Olen kovin tykästynyt kirjoitustapaasi, koskettavan rehellisiin kuvauksiin vauhdikkaasta arjestanne, sekä mahtaviin lapsiisi! Pienet samankaltaisuudet yhdistävät; meitäkin on viisi (kaksospojat ja kuopusneiti), Koiran sijasta meillä palveluksia vaativat kaksi kissaa, olen itsekin hiljan palannut työelämään pitkän kotiäitiyden jälkeen, ja arki tuntuu olevan melkoista lentoa. Nostan kuvitteellista hattuani sinulle, ja teille, erityislapset koskettavat minunkin elämääni hiukan työn puolesta, enkä lakkaa ihmettelemästä miten hemmetin hienosti teillä pysyy paketti kasassa. Blogista tykkään juuri sellaisena kun se on, vaihtelevien mutta kuitenkin tutunoloisten aiheiden kera. Kiitos tuhannesta!\nAnonyymi 13. elokuuta 2014 klo 20.52\nMinä löysin blogiisi jostain toisesta blogista. Ensimmäisenä kiinnosti ulkosuomalaisuus, sillä olen itse ulkomailla asunut, nykyisin suomessa tosin. Kaipuu ulkomaille on välillä valtava. Toinen kiinnostava seikka on laumasi, vauvahaave on pitkään ollut olemassa ja eilen ultrassa näkyi ensimmäistä kertaa oma pieni, joka heitteli voltteja vilkkaana. :)\nTykkään paljon tavastasi kirjoittaa! Mukavaa elokuuta sinne, toivottavasti saan nauttia jutuistasi vielä pitkään :) -Notte\nYksis 14. elokuuta 2014 klo 9.35\nOnnea! Ihania uutisia! Onnellista ja onnentäyteistä odotuksen aikaa :)\nMaaria 14. elokuuta 2014 klo 4.21\nOlen vasta liittynyt lukijaksi, joten en ole kaikkia tekstejä lukenut, mutta toivoisin löytäväni ruokaan liittyviä postauksia, mitä perheenne Ameriikan maalla syö, onko ollut vaikeuksia irrottautua Suomen tutuista raaka-aineista, mitä mikäkin maksaa jne.\ntartlanna 14. elokuuta 2014 klo 10.13\nMä niin haluan jättää puumerkkini kans. Olen lukenut, en tiedä kuinka kauan, melkein tämän blogin alusta. Autismi johdatti tänne. Mulla on syvästi autistinen poika.\nHeli 15. elokuuta 2014 klo 12.06\nMukana ollaan :) Juttujasi on kiva lukea, kirjoitat hyvin ja sujuvasti. Jatka ihmeessä monipuolisella linjalla: on aina kiva lukea näkemyksiäsi asioista, vaikken aina samaa mieltä kaikesta olekaan. Eniten kiinnostavat lasten kuulumiset, USA ja työsi. Ruokajutut ovat myös kivoja ja reseptit silloin tällöin myös. Kiitos kun kirjoitat!\nAnni 15. elokuuta 2014 klo 13.36\nOlisi kiva lukea viinipostaus, lempiviineistä ym.\nHukkakukka 16. elokuuta 2014 klo 12.52\nMukana! Olen seurannut vuoden verran säännöllisen epäsäännöllisesti. :)\nMielenkiintoinen blogi. Erityisesti minua kiinnostaa kokemasi/havaitsemasi erot USA:n ja Suomen välillä, ihmisistä terveydenhuoltoon ja ympäristöstä koulujärjestelmään.\nPaljon sellaista oletkin käsitellyt blogissasi.\nOlisi kiva lukea esimerkiksi aiheeseen liittyen, että koetko usalaiset "luonteeltaan" miten erilaiseksi suomalaisista, esimerkiksi ollaanko turisteja kohtaan ystävällisiä, miten helposti aletaan kadulla/kaupassa puhua ventovieraalle yms.\nMinäkin jätän puumerkkini. Löysin 100+n päivää autismin kanssa blogin EK sivuje kautta ja blogi toimii loistavana vertaistukena juuri koulun aloittaneen autistin äidille. Varsinkin M:n syömisongelmien ratkomista olen seurannut suurella mielenkiinnolla, koska meidän poika ei syö juuri mitään. Samoin kaikki terapia jutut ovat kiinnostaneet kun meilläkin niitä harrastetaan. Muutenkin blogi on mielenkinntoista luettavaa ja nimenomaan teidän tavallisen arjen kuvaukset ovat sitä vertaistukea parhaimmillaan.\nTuuliaK 19. elokuuta 2014 klo 4.30\nTäällä vielä yksi puumerkki. Minusta ulkosuomalaisena on erityisen mielenkiintoista lukea siitä millaisina koet Suomen ja kotipaikkanne erot. Sinun laillasi olen alkanut huomata Suomessa myös niitä negatiivisia puolia sitä mukaan kun aika täällä Saksassa muokkaa minua, etkä mielestäni mitenkään kovasti mollaa Suomea kirjoituksissasi. Mielestäni kyllä niitä eroja uudenkin asuinpaikan eduksi saa huomioida.


Näin Apple Mac Pron renkaat toimivat skeittilaudassa\nNyt tuntuu pahalta: Näin Applen yli 800 euron renkaat toimivat skeittilaudassa\nHaluaisitko sinäkin olla skeittipuiston kolein hipsteri ja samalla juhlistaa Applen hintavia oheistuotteita?\nApplen Mac Pron pyörät ovat herättäneet hintansa puolesta paljon kiinnostusta. Apple / Adobe Stock / AOP\n14.05.2020 klo 21:00\nMaailma kohahti kun Apple julkisti Mac Pro:lle suunnitellut pyörät. Varsinaisesti renkaissa ei ollut mitään vikaa, mutta 849 euron hintalappu on aiheuttanut sydämen tykytystä raavaimmassakin Apple-kuluttajassa.\nLähes välittömästi renkaista tuli nettisensaatio ja useat Youtube-tähdet ovat keksineet niille erilaisia käyttötarkoituksia, mutta pääosin premium-rattaat on kiinnitetty skeittilaudan pohjaan, huomioi The Verge.\nBraille Skateboarding Youtube-kanava tutustui renkaiden rullalautailullisiin ominaisuuksiin ja asennusprosessiin. Ihme ja kumma, renkaat toimivat rullalaudan pohjassa pitkällisen asennusoperaation jälkeen. Vaikkakin hyvin huterasti.\nSkeittaamisen kannalta ongelmia tuotti erityisesti se, että renkaat kääntyvät 360 astetta. Lopulta kokonaisuus viimeisteltiin asentamalla renkaiden väliin erilliset trukit. Tästäkin huolimatta Apple-rullalauta osoittautui hengenvaaralliseksi elämykseksi.\nJo tätä ennen esimerkiksi Unbox Therapy julkaisi oman versionsa Apple-rullalaudasta.\nNäkökulma: Kuluttajien mitta tuli täyteen: Yli 1000 euroa puhelimesta on liikaaNäitä käytettyjä tavaroita himoitaan – Ebay paljasti halutuimpien tuotteiden top 10 -listanKäytätkö vanhaa puhelinta? Huomioi heti nämä 5 asiaaHalpis-Iphone pomppasi myyntilistojen kärkikymppiin – näitä puhelimia suomalaiset ostivatMiksi kaikki maailmantähdet käyttävät Iphonea?


Koe tomaattisadonkorjuu Italiassa 29. elokuuta | Mutti Finland\nMutti kutsuu sinut kokemaan tomaattosadonkorjuun Italiassa. Tule kurkistamaan, mitä pelloillamme ja tehtaassamme tapahtuu sadonkorjuun aikaan ja haasta samalla Mutti asiantuntijoitamme kysymyksillä liittyen laatuun, ekologisuuteen ja vastuullisuuteen.\nLiven juontaa kokki, ravintoloitsija ja keittiömestari Henri Alén, jonka tiukkoihin kysymyksiin kolme Mutti-asiantuntijaa tulevat vastaamaan. Liity mukaaan 19. syyskuuta klo 12.30.\nMutti järjestää kokki ja ravintolanomistaja Henri Alénin isännöimänä Instagram-liven, jonka myötä sinulla on mahdollisuus päästä ensimmäistä kertaa seuraamaan tomaattisadonkorjuuta suorana Muttin pelloilta ja tehtaalta. Henri haastaa Muttin asiantuntijoita kysymyksillä liittyen laatuun, ekologisuuteen ja vastuullisuuteen.\nKysymyksiin vastaavat Muttin asiantuntijat suoraan Parmasta: maatalousyksikön johtata Ugo Peruch vastaa kysymyksiin liittyen ekoogisuuteen ja kestävään maanviljelyyn, tutkimus- ja tuotekehitysyksikön päällikkö Francesco Godani kysymyksiin liittyen laatuun ja hallinnollisista palveluista Arianna Levrieri kysymyksiin vastuullisuudesta ja eettisyydestä.\nLivelähetys tarjoaa mahdollisuuden avoimeen keskusteluun, johon Henrin lisäksi ovat kaikki tervetulleita osallistumaan. Kerro meille, mitä olet aina halunnut tietää tomaattisadonkorjuusta tai Muttin tavoista toimia. Sinä kysyt – me vastaamme!\n19. syyskuuta 2020 klo 12.30\nLinkkaa tästä Henrin Instagram-tilille @henkkaalen\n1. Koe virtuaalinen sadonkorjuu…\n2. Onko tomaattisadonkorjuu rankkaa työtä?\n3. Miten tomaattisato muuuttuu tomaattituotteiksi?\nNähdään lauantaina 19. syyskuuta klo 12.30!


Ilmaisia rakastelu videoita vaatemalliksi / Fitte datinga\nKauneinta pornoa ja ilmaiset eroottiset videot tältä! Rakastelu yö Seksi videos - Ilmainen Porno ja XXX seks Seksi videos - Ilmainen Porno ja XXX seks HD videot suomi Jos pidät romanttisesta pornosta, meillä on paras valikoima sensuelleja videoita sinua varten! Kauneinta pornoa ja ilmaiset eroottiset videot tältä! Naisen valinta -kategoriassa olemme koonneet yhteen parhaat naisystävälliset porno- ja erotiikkavideot. Rakastelu yö Paras porn XXX porno! Videoita.fi - Suomalaisia metsästysvideoita ja -valokuvia Rakastella Kuvat Pixabay Lataa ilmaisia kuvia Kalev spa hinnasto vaatemalliksi / Thaiklupi hekku Halvin numerotiedustelu tallinn escorts / Senssi turku Suomi Seksi Porno Porn Videos Seksitreffit hierontaa rintsikoiden koko / Naista pirkkala Valtava kokoelma vapaa porno videoita, että voit katsella laadukkaita ilman Lataa, rekisteröintiä ja SMS! Tule ja Katso uusi online porno joka päivä. Sivustollamme löydät tuhansia ilmaisia porno elokuvia ja paljon elokuvia XXX sisällön aikuisille. Kaikki videot sivuillamme yksinkertaisuuden vuoksi jaettu luokkiin. Videoita yhteensä: 1118 kpl: Videoita katsottu: kertaa: Paikalla nyt 0 jäsentä, 12 vierasta.\nAlastongalleria sukkahousu kuvia - Assfuck strapon Sex shop kouvola rakel liekki pornhub / Kontakten raahe Jorman seksisivut, suomalaisia seksi- ja videochat sivuja Ilmaisia kuvia, ilmaisia kuvia, ilmaisia vektorikuvia, ilmaisia piirroksia, ilmaisia videoita, suosittuja kuvia rakkaus taustakuva aamu musiikki kukat luonto auto liike-elämä talo sydän. Sexshop tampere ilmainen rakastelu video. Kalev Spa vesipuistoineen sijaitsee mainiolla paikalla keskellä Tallinnan palveluita. Porno, videos, XXX Clips Pussy Porn Sex Movies Suomalaisia seksi videoita halvin numerotiedustelu / Sex beach Kyrvän kuvia brazilian shemale - Kuvatoon kerava Sexi - Free Porn, videos - YouPorn Sex in tampere ilmainen porno chat Seksiseuraa hämeenlinna klitoris orgasmi Erinomainen vaihtoehto sekä hotelli- että kylpylämatkalle. Spend quality time with family. Erotic market vaasa vanhempi nainen etsii nuorta miestä Suomalaiset porno näyttelijät.\n2018 Dragonfly Erävideot. Ei ihme ja sekoittaa, koska kiusallista rikkauksia! Monet naiset pitävät enemmän romanttisesta seksistä, kuin perinteisestä. Tämän jälkeen tyydytetty nainen on valmis antamaan miehelleen nautintoa merkkinä kiitollisuudesta. Tai ehkä rakkaus kokenut seductresses? Lisätty: Katsottu: Kommentteja: Arvosteluja: 14:47 2287 kertaa 2 kpl 4 kpl Sivu. Lisätty: Katsottu: Kommentteja: Arvosteluja: 09:14 1705 kertaa 2 kpl 2 kpl (4) Hyljejahtia 2018 Jakso 4 Lähdimme pyörähtämän pikareissun Perämerellä ja reissu oli onnistunut sillä kaatoja tuli useita! Lisäksi iloisesti yllättynyt eri tyyppisiä tyttöjä brunette blondi, hoikka ja pieni, malli näyttä ja village typerys, Busty naisia, naisten Euroopan, Aasian ja latinalaisia kirjaimia. Naiset rakastavat hierontoja, intohimoista suutelemista, suuseksiä ja kiintymyksellistä seksiä. Internet-palvelut tarjoaa Zoner Oy Kaikki kotisivupalvelut: Kaakon Nettipalvelu Oy 2012. Lisätty: Katsottu: Kommentteja: Arvosteluja: 18:45 3221 kertaa 6 kpl 7 kpl (4.33) Nädän Jäljestys/ Marten Hunting 2018 Jakso 3 Luminen nädän jäljestyspäivä pättyi onnistumiseen, kun saaliiksi saatiin aikuinen nätä. Lisätty: Katsottu: Kommentteja: Arvosteluja: 09:23 4075 kertaa 3 kpl 6 kpl (3.67) Karhuhaukkuja 2017 Liivikoirana Rentoniemen Peko. Kaikki sivuston kuvat täyttävät : n vaatimukset Ota yhteyttä.\nLisätty: Katsottu: Kommentteja: Arvosteluja: 19:26 3373 kertaa 1 kpl 3 kpl (3.5) Loma ja metsästys Lomalla aika kuluu metsässä. Romanttista pornoa vain sinua varten naisen valinta -kategoriasamme. Seksi, ilmainen Video, sivustollamme löydät tuhansia ilmaisia porno elokuvia ja paljon elokuvia XXX sisällön aikuisille. Lisätty: Katsottu: Kommentteja: Arvosteluja: 10:11 3141 kertaa 0 kpl 2 kpl (4) Bear hunting with team karhukopla part 4 Pentu vai erauspentu? Ei ole yllättävä, koska seksikäs aikuinen pelejä lesbo hämmästyttä. Tilanteita oli mukavasti ja ne saatiin hienosti myös nauhalle. Ota puhelin käteen ja katso mitä se haukkuu! Kiinnitä huomiota nuoria tyttöjä, jotka ovat juuri alkaneet oppia lihallinen nautinnon iloista, hauskaa tyttöystäviä pitkän viedä sinua mielenrauhaa. Lisätty: Katsottu: Kommentteja: Arvosteluja: 13:28 634 kertaa 1 kpl 1 kpl (3). Vauva, Käsi, Pieni Lapsi 87 85 21, kippis, Ilo, Huono, sanoa Kyllä Elä, Ilo, sateenvarjo Keltainen Musta, sydän, Avain, Ruusu, live Konsertti Dance Club D Tyttö, Nainen, Keinu Henkilö Ihmisen Ilo Auringo 67 92 1 Hevonen, Eläimet, Hevosen Muistikirja, Notebook Sydän, Avain, Ruusu Sydän, Avain. Turvallinen haku, pari, Muhinoida, Nuori, vauva, Käsi, Lapsen, rakastaa Sinua, Punainen, henkilö Ihmisen Ilo Auringo, ruusut, Sydän, henkilö, Ihmisen, Kitara 89.